
AWEMainta Diaranson, 14 Oktober 2015 



Exploracion di REPSOL ta On-Schedule 


Tin indicacion cu tin gas 
den subsuelo di Aruba, 

pero lo mester determina si e ta economicamente 
responsabel pa explota 


splica. 

Minister de Meza a caba di haci 
un bishita hopi fructifero na 
oficinanan principal di REPSOL 
na Madrid. 

“E proyecto di exploracion den 
awanan teritorial di Aruba ta un di 
e proyectonan cu ta progresando 
mas liher di henter e cartera di 
Latino America y pa un gran parti 
esaki ta debi n’e bon cooperacion 
cu nos ta ricibiendo di tur e 
autoridadnan di Aruba,” Minister 
de Meza a expresa. El a expresa 
cu hopi optimismo e ta sigui cu 
e proyecto y cu e ta spera cu e 
resultadonan ta positivo pa tur 
partido y cu por sigui padilanti. 

REPSOL tin bon presencia den 
Latino America y Caribe. Pa 
cu produccion, e compania ta 
activo na Venezuela, Trinidad y 
Colombia y nan tin proyectonan di 
exploracion na Aruba, Colombia, 
Guyanay Trinidad. Recientemente 
REPSOL a adkiri Talisman, cu ta 
p’e compania un activo importante 
na Colombia cu ta engrandece nan 
presencia den e region aki. 


p’e prome kwartal di aña 2016 e 
consorcio lo dicidi si ta sigui cu e 
siguiente paso. 


Despues cu ya tin 
informacion di 
investigacionnan 
seismografico 2D 
(two-dimensional) y 
3D (tri-dimensional) 
disponibel a haci un 
investigacion di e 
materia di nos subsuelo 
como tambe analisis di 
temperatura. 


RECIENTEMENTE, 

representantenan regional di 
REPSOL a haci un bishita na 
Minister di Asunto Economico, 
Comunicacion, Energia y Medio 
Ambiente, Mike de Meza, como 
tambe Utilities Aruba N.V. y 
Compania Arubano di Petroleo 
(CAP) N.V. 

E bishita di e representantenan 
regional a sigui despues cu 
siman pasa Minister Mike de 


Meza a bishita e oficinanan 
principal, como tambe e centro 
di investigacion di REPSOL na 
Madrid. 

Durante e reunion aki e 
representantenan di REPSOL 
a expresa cu e proyecto di 
exploracion di gas y petroleo den 
subsuelo di awanan teritorial 
di Aruba ta bayendo bon den e 
sentido cu e ta avansando bon y 


“E ultimo fase aki a 
conclui recientemente 
y e update ta indica cu e 
proyecto aki ta ‘on schedule’,” 
Minister Mike de Meza a bisa 
cu hopi satisfaccion. REPSOL, 
hunto cu TOTAL di Francia y 
BG/Shell, lo tuma e decision na 
inicio di aña 2016 si lo perfora e 
subsuelo pa wak si di berdad lo 
tin gas of azeta y si e cantidadnan 
ta comercialmente atractivo p’e 
partidonan envolvi pa sigui cu 
e proyecto,” Minister de Meza a 


Durcmte presentacion duna den Parlamento 

Director di SVB, 
ing. Edwin Jacobs 
a bati alarma p'e 
fondo pa cubri 
seguro di malesa 


TIN DIFERENTE alternativa riba mas pa paga e dunadornan 
mesa, pa Parlamento dicidi kico pa haci dianan AO, esta dianan cu i 
pa garantiza cu tin suficiente fondo pa ta keda cas. 

SVB sigui cubri seguro di malesa. 

Durante un di e ultimo Dialogonan Manera menciona, tin 
Social, e punto aki a ser discuti caba, proposicion, aumenta e pri 
pero a duna prioridad na rescata e fondo un prima pa maximo sala 
di pensioen di AOV, cu tabata den un biaha mas, t’e dunadornan 
situacion precario, pa cual a bay di haya nan mes cu e peso fir 
acuerdo pa aumenta edad di pensioen. pa cubri un medida social. 
Pero despues ningun hende no a discuti 

mas riba e fondo pa sigui cubri seguro di Tin e proposicion tambe, pa' 
malesa, conoci como AO. Cesantia, cu ta uno solido, p 

Si nada ser haci, pronto no tin fondo cu tin pa AO, y una exonert 







[ di trabao, e 
trahadornan 


diferente 
ma of bin cu 
rio, pero un 
di trabao ta 
mnciero aki. 


lagafondo di 
'aga tur debe 
icion na otro 


debenan cu tin hopi aña sin por paga. 
Mester bisa cu tur e deficit den e fondo 
di malesa, a cuminsa for di momento cu 
a introduci prima pa cubri AZV, pa cual 
a bin paga AZV na razon di 2% di prima. 
Y consecuentemente e seguro pa malesa, 
a sigui sufri un deficit, sin por a recupera 
esaki mas. 

Nos di AWEMainta lo sigui busca mas 
informacion di e situacion aki, y ta spera 
cu Parlamentario y/of Minister conserni, 
bin dilanti y duna informacion pa pueblo 
sa kico por spera. 

COMO 30 trahador di Stichting 
Geestelijke Gehandicapten Aruba 
(SGGA) a pone trabou abou ayera mainta 
dilanti Scol Bibito Pin, pa un periodo di 
2 ora. Motibo ta incumplimento di pago 
di gratificacion pa 12 trahador e aña 
aki. Sindicato FTA, cu ta representa 
e trahadornan, ta mustra cu tin un 
discrepancia entre Minister y e directiva 
riba e pago aki, esta cu e fundacion no 
ta cumpli cu e CAO. 

Segun Presidente di FTA, Hubert Dirksz, 
Directiva no ta cumpli cu un provision 
di e CAO, cu ta caduca na 2016. Esaki ta 
ensera cu esnan cumpli 25 y 35 aña di 


servicio ta haya un gratificacion. Ningun 
di e empleadonan cu a cumpli esaki den 
2015 a ricibi esaki. 

Directiva di SGGA ta bisa cu no tin placa, 
sinembargo Oficina di Minister drs. 
Paul Croes a duna di conoce cu e placa 
a wordo pasa p’e stichting. 

Durante e protesta, ningun miembro di 
directive di SGGA a acudi pa papia cu 
FTA y su miembronan. 

Segun Hubert Dirks, nan ta spera di por 
haya un contesta mas tarda ayera tardi, 
sino nan lo evalua bay Corte of amplia 
nan accionnan. Ta trata di 13 empleado 
cu no a haya nan gratificacion den 2015. 


cu bay pa sa e 
berdad 


FTA ta acusa cu SGGA di no ta cumpli 
cu CAO; Minister Paul Croes, ta bisa cu 
debidamente a deposita placa 

Ta Corte lo tin 

Parlamentario di MEP, Chris Romero: 

Otmar Oduber ta 
contradeci su mes 2 biaha 
den menos cu 1 siman 

E Minister aki ta bisando mitar berdad encuanto 
ICAOyAIP 


DENMENOSdi un siman di tempo, Minister 
Otmar Oduber a contradeci su mes na dos 
ocasion encuanto e asunto di lenguahe di uzo 
pa controladornan aereo na Aruba, segun Chris 
Romero, di fraccion di MEP. 

Den un di su declaracionnan di siman pasa, 
Minister Otmar Oduber a bisa enfaticamente 
cu e lenguage cu mester wordo uza na Aruba 
den e “air-ground communications” ta Ingles, 
sigurando cu esaki ta un regla specifico cu 
ICAO ta impone. Y den un otro declaracion 
cu Minister Otmar Oduber a duna, el a haci 
remarke di un AIP (Aereonautical Information 
Publication) cu Aruba a emiti na 2008 bisando 
cu e unico lenguage di uzo durante e “air- 
ground communications” mester ta Ingles. 

Pa splica den corto kico t’e funcion di un AIP: Un 
AIP (Aereonautical Information Publication) ta 


un publicacion ariba tereno di aviacion cu ta 
specifica procedura y regulacion di cada pais 
ora e ta diferente cu esnan stipula pa ICAO. Aki 
den Aruba ta notifica e diferencianan, compara 
cu ICAO, cu e ta uzando. Na 2008ICAO a bin 
Aruba pa haci un audit y e tempo ey e intencion 
tabata pa haci Ingles e unico idioma cu mester 
wordo uza den e comunicacionnan di aire 
pa tera. Despues di tempo a resulta cu ICAO 
mes no a sigui cu e palabracion aki mirando e 
problemanan cu otro paisnan tabata encontra 
cu e sistema di usa un solo lenguage, segun 
Chris Romero. 

Adicionalmente Minister Otmar Oduber 
a elabora riba e diferente incidentenan cu 
por tuma lugar, como consecuencia di uza 
diferente lenguahe durante comunicacion 
di toren di control pa avion. Minister Otmar 
Oduber a trece padilanti cu den e 
manual di ICAO ta para claramente 
cu tin 3 diferente manera cu por 
ocasiona incidente/accidente: 

1) Uzo incorecto di cierto frase; 2) 
Falta di dominio di e lenguage den 
cual ta comunica: 3) Uzo di mas cu 
un lenguage. 

Pero Minister Oduber a demostra 
un biaha mas cu e no por wak 
mas leu cu su nanishi, pasobra si 
enberdad e lo a bay investiga e 
manual di ICAO (Manual on the 
Implementation of ICAO Language 
Proficiency Requirements Doc 
9835), e lo no tin un postura asina 
ignorante encuanto e disputa di 
uzo di lenguage na Aruba su toren 
di control, segun Romero.Ningun 
caminda den e manual aki di ICAO, 
ta para cu ta obligatorio pa uza 
unicamente Ingles como lenguage 
di comunicacion. 

Loke si ta para den e manual di 
ICAO ta cu e idioma Ingles mester 
ta disponibel pa papia durante e 
“air-ground communications”. 

Ta parce cu pa complace su lider di 

campaña, 

kende ta Director 
di ANSA N.V, Minister Otmar Oduber ta 
dispuesto na pone e seguridad aereo di Aruba 
na peliger. Si Minister Otmar Oduber lo a bay 
busca mas leu den e asunto aki, e lo por a lesa 
cu den parafo 4 ta papia cu na Mexico nan ta 
papia Spaño como lenguage primario y Ingles 
como lenguage secundario. 
Lamentablemente, aki nos ta mira cu Minister 
Otmar Oduber ta prefera di haci politica cu un 
asunto asina delicado, y a dicidi di no sigi splica 
riba e regla y diferencianan cu tin den e manual 
di ICAO cu tambe por ta aplicabel na Aruba. 

Personalmente Chris Romero ta bisa di ta hay’e 
sumamente dificil pa compronde Minister 
Otmar Oduber su prioridad encuanto e asunto 
aki, mirando cu danki na henter e disputa aki 
por poco a pasa accidentenan riba pista di 
Aeropuerto di Aruba. Minister Otmar Oduber 
ta papia di no kier bay sera pa incumplimento 
di reglanan di ICAO, pero si esaki tabata e caso 
e lo a pone un persona realmente califica como 
Director di ANSA N.V. 

“Sr. Nilky Kock no ta un persona cu experticio 
riba tereno di aviacion, y como tal e no t’e 
persona apto pa conseha Minister Otmar 
Oduber den e materia aki. 

Aruba semper a evita di core e risico di un 
desgracia aereo, pero desde cu Nilky Kock a 
keda poni como Director di ANSA N.V, por 
poco 2 desgracia a sosode den un siman di 
tempo. 

Si Minister Otmar Oduber tin miedo di bay 
sera p’e asunto aki, lo mi conseh’e pa bay 
traha riba e reglanan y hinca nan den e AIP 
notificando ICAO cu Aruba ta uza Ingles 
como e lenguage primario y Spaño como 
secundario den “air-ground communications”, 
especialmente mirando cu awor e ta exigiendo 
e controladornan aereo pa cumpli cu un 
“proficiency test” na Spaño. Haciendo esaki 
ta habri caminda pa finalmente soluciona e 
problematica aki, cu den opinion di hopi ta 
inecesario”, Chris Romero (MEP) a duna di 
conoce. 

Nombrcacion di 3 
Director pa WEB 
lo trese gasto 
extra pa nos 
pueblo 


SEGUN CHRIS Romero di MEP, algun dia atras 
Minister de Meza a declara na prensa cu e lo kier hiba 
WEB den direccion di un empresa cu tin 3 Director 
na mando. Pa ta mas specifico, Minister de Meza 
kier nombra un Director Operacional, un Director 
Financiero, y un Director General pa dirigi WEB. 

E sistema aki ta uno cu sa keda implementa 
den empresanan grandi ora cu kier diversifica 
responsabilidad di cada Director. 

Nos no tin nada contra pa bin cu un mihor structura 
di maneho na WEB, pasobra mirando e escandalo cu 
tabatin rond di hedging, un maneho structura lo por a 
evita cu Aruba awe ta pagando sumanan astronomico 
na awa y coriente. Tumando e asunto di hedging como 
ehempel, ken lo bay carga responsabilidad di e parti aki? 
Nos tur ta di acuerdo cu no ta solamente sr. Oslin 
Boekhoudt ta responsabel, pero unda e Raad van 
Toezicht di WEB a keda? Unda e Director di Utilities 
N.V (doño di WEB) a keda? Unda e Raad van Toezicht 
di Utilities N.V a keda? Pero principalmente, unda e 
Minister encarga cu e cartera aki, cu ta sr. Mike de Meza, 
a keda? Pasobra na final di dia ta Minister de Meza ta 
e unico responsabel directo di e escandalo di hedging, 
segun Chris Romero. 

Si nos tuma e caso di e Director anterior di WEB como 
ehempel, cu a carga responsabilidad di e blunder di 
hedging, nos por saca afor cu su status laboral no ta 
conoci ainda. Y di esaki e pregunta ta bin dilanti: sr. 
Oslin Boekhoudt ta riba payroll di WEB ainda? Despues 
cu e Gobierno aki a conden’e, con por ta posibel cu 
ainda e ta riba payroll? Of lo ta bon pa nos puntra 
directamente, ta ki informacion Oslin Boekhoudt tin cu 
e merece un trato preferencial for di Gobierno di AVP? 

Si en caso cu di berdad sr. Oslin Boekhoudt ta riba 
payroll di WEB ainda, cobrando un salario di Director, 
e ora nos lo ta papiando di paga 4 salario di Director 
na WEB. Un otro gasto innecesario cu atrobe pueblo tin 
cu paga p’e, banda di e gasto innecesario di e hedging. 
Un otro pregunta cu ta surgi den e caso aki tambe ta, cu 
si loke cu Minister de Meza ta bezig cun’e ta eingelijk 
creando vacatura pa aloca simpatisantenan di su partido 
AVP. Mirando cu ta obvio cu e barco berde a cuminsa 
sink, desesperadamente ta creando cuponan di trabou 
pa aloca mas campañador posibel prome cu Gobierno 
cambia, Chris Romero ta conclui. 

VISION 2020 

Case study di 
Universidad Johns 
Hopkins ta conclui 
cu Aruba ta rib # e 
caminda corecto 

E estudio a keda publica den e revista 
academico di e universidad 


VISION DI Gobierno di Aruba y Prome 
Minister Mike Eman riba desaroyo sostenibel 
a keda publica den un articulo recien di 
Universidad Johns Hopkins. E articulo cu ta 
un “Case Study” rib’e Legado di Premier Mike 
Eman ta yega n’e conclusion cu Aruba ta ‘rib’e 
caminda corecto pa loke ta su futuro’ y ta un 
ehempel balioso riba tereno di sostenibilidad 
pa otro paisnan. 

Algun luna pasa Aruba a wordo aserca pa 
un grupo di studiante di Universidad Johns 
Hopkins cu poco aña pasa a haci un case study 



di Prome Minister Eman. 
E tempo ey Carbon War 
Room a brinda nan cierto 
informacion. Universidad 
a tuma contacto cu e grupo 
aki pa pidi nan un update 
di nan estudio ya cu e 
intencion ta pa publica e 
resultado den revista di e 
Universidad. 

E studiantenan di 
Advanced International 
Studies (SAIS) 
recientemente a papia 
cu Prome Minister Eman 
riba su vision y e case 
study awor ta publica den 
e revista di e prestigioso 
Universidad Johns Hopkins. ‘The Journal of 
International Solutions for Energy and the 
Environment (iSEEE)’ di Universidad John 
Hopkins University, School of Advanced 
International Studies naWashington, D.C. a 
publica un articulo grandi den cual ta aplaudi 
e vision di Gobierno y Prome Minister Mike 
Eman pa promove desaroyo sostenibel na 
Aruba. 

E articulo cu a keda publica dia 28 di september 
2015 tin como titulo “Sustainable Development 
in Aruba: A Case Study of Mike Eman’s Legacy”. 

E revista lider riba tereno di 
analysis y debate riba politica di 
exterior, economia y asuntonan 
global Foreign Policy a clasifica e 
‘School of Advanced International 
Studies (SAIS)’ di Jonhs Hopkins 


University na di dos lugar pa su programa 
pa logra un masters degree den estudionan 
internacional. Georgetown University na 
Washington ta na di prome lugar sigui di 
biaha pa Johns Hopkins, prome cu Harvard 
University. SAIS ta conoci pa su programa cu 
ta practico y orienta riba solucion pa loke ta 
energia y medio ambiente. 

Pa Aruba wordo reconoci pa un Univeridad di 
e caliber aki ta algo di ta masha orguyoso mes 
di dje. Vision 2020 ta den wowo di mundo. 

E pasonan innovativo y di pionero cu Aruba ta 
tumando pa loke ta desaroyo sostenibel ta sigui 
atrae reconocimento internacional manera cu 
e revista academico masha respeta aki ta indica 
den un publicacion profundo di e balor di e 
vision cu Prome Minister Eman tin pa Aruba. E 
publicacion ta elogia e rol di liderazgo di Aruba 
den region y su plannan ambicioso, pero na mes 
momento realistico di transicion pa energia 
renobabel y den tuma otro pasonan pa sigura 
cu tur ciudadano ta beneficia di e ‘prosperidad 
sostenibel’. Lesando e publicacion di e Case 
Study di cual e y su vision pa Aruba t’e tema, 
Prome Minister a bisa: “Nos ta orguyoso cu 
Aruba a haya reconocimento pa a bay en busca 
di un forma pa logra prosperidad sostenibel y 
prosperidad comparti. Ta duna nos animo di 
mira un publicacion den un revista academico 
importante cu ta wordo lesa rond mundo. Un 
publicacion cu a studia den forma cuidadoso 
nos vision y kico nos ta haciendo den e area 
aki. Nos semper a kere cu loke nos ta haci ta 
bon pa Aruba, pero ta semper agradecido pa 
tende cu otronan di afo ta studia nos maneho 
y ta conclui cu Aruba ta rib’e caminda corecto.” 

MEP: 

Gobierno mester stop 
di bula pipa y asumi 
su responsabilidad 


CAFT SIMAN pasa a publica e raport riba e presupuesto 
preliminario di 2016 di pais Aruba. CAFT ta yega n’e conclusion cu 
e entradanan di Gobierno ta mucho halto y e gastonan ta mucho 
abou. Cu esaki por conclui cu e conseho di CAFT riba e presupuesto 
2016 di Gobierno di Mike Eman a wordo desbarata. 

Y ora bo pensa cu Gobierno di Mike Eman a siña su les di aña 
pasa, bo ta mira net contrario. Pasobra enbes di carga nan 
responsabilidad, enbes di tuma e asunto aki na serio, Gobierno di 
Mike Eman ta bagatelisa e raport di CAFT, y ta bisa cu loke CAFT 
ta bisa no ta berdad, segun MEP den un comunicado. 



Koningin Wilhelmina Fonds 


ARUBA 


www.koninginwilhelminafonds.oom 


@ (297) 582 0412 
® C.M.B. nr. 112039705 


Minister di Finansa, Angel Bermudez a declara cu CAFT por 
conseha cuanto cu e kier, pero CAFT no por pidi nada! 

Sinembargo segun e let di CAFT cu e propio Bermudez 

- 1 y partido AVP a manda Parlamento, CAFT por pidi 

hasta un aanwijziging, un KB! 

Segun e ley ey mes, Gobiemo ta compromete su mes cu 
sigi e consehonan di CAFT, sino atrobe ta bin e drama 
cu a conduci n’e welga di hamber di ensure di Mike 
Eman aña pasa. 


“Cuminda saludabel 
ta reduci e posibilidad 
k pa haya cancer” 

n 

m 


Tambe Minister di Finansa, Angel Bermudez a declara 
cu no ta berdad cu Gobierno di AVP a tene informacion 
atras di CAFT; nan a duna CAFT duna varios 
documento, pero CAFT no ta haya cu nan ta sincronisa 
cu otro, segun CAFT. Minister Bermudez mesora a 
reacciona y splica cu nan no por duna informacion, 
pasobra no tin cifras. Pero cu e no ta culpa di Gobierno! 
Increible con nan ta purba manipula. 

Ta ken su responsabilidad esey ta anto? T’e Gobierno 
di Bermudez mes a goberna pa 6 aña y nunca a produci 
cifras. Ken su culpa esey ta? Di CAFT? Di pueblo? 
Di MEP? No, pasobra tempo di MEP tabatin cifras y 
tabatin maneho drechi y responsabel. Tempo di MEP 
no tabatin KB ni CFT. 

Minister di Finansa, Bermudez a reacciona tambe riba 
e acusacion cu e presupuesto NO ta realisitico, bisando 
cu e si ta haya e presupuesto realistico. 

Esey ta mesun cos cu Juan David Yrausquin, ex 
Minister di Finansa a declara apenas un aña pasa! 
Un cos ta obvio: E Gobierno aki NO ta siñando di su 
erornan, y unico cos cu ta haciendo ta bula pipa, segun 
MEP den su comunicado. 

Ta tempo p’e Gobierno aki asumi su responsabilidad, 
y stop di bula pipa, sino e siguiente aanwijziging, KB 
of maatregel ta wordo traha mesora. 

Pueblo di Aruba no merece pasa den e berguensa aki un 
biaha mas, pueblo di Aruba a wordo humiya demsiado 
caba, y merece mihor. 

A mcmda varios 
pregunlanan 
na Minister di 
Enseñansa 



SRA. ARENDS-Reyes a 

manda algun pregunta oficial 
recientemente pa Minister 
encarga cu Enseñansa tocante 
diferente topico cu tin cu haber cu 
muchanan y hobennan. 

Durante tratamento di presupuesto 
di pais 2015, varios mocion a 


ser aproba tocante muchanan 
y hobennan. Sra Arends-Reyes 
lo kier sa di e Minister kico t’e 
plannan y accionan specifico riba 
diferente preocupacion cu ta biba 
den pueblo. 

E ley di ‘creche’ lo mester a yega 
Parlamento pero a conose un 


tardansa y Sra. Arends-Reyes kier 
sa na kico esaki ta debi y ki tempo 
lo ta premira p’e concepto ta cla. 
Tambe tocante e scol di MAVO/ 
HAVO cu eventualmente un VWO 
naNoord. Tempo cu ahabri Juliana 
school Dependance na Hato e idea 
tabata p’e ta temporario te ora cu 
e scol na Noord bin pero awor e 
scol a bira uno independiente di 
Juliana school. 

E skol mas grandi na Noord ta 
importante p’asina por abarca mas 
alumno y tin mihor infrastructura. 

Tambe a subraya e importancia pa 
nos poblacion sigui educa nan mes 
profesionalmente 
y mester crea 
mas oportunidad 
posibel. A puntra 
si por sondea e 
posibilidad pa 
bin cu un MBO 
anochi.Tinvarios 
mama hoben of 
ex alumno of 
adulto cu lo desea 
un MBO diploma 
pero cu ta traha 
durante dia. 
Tambe a puntra 
tocante e protocol 
di cooperacion cu 
a ser firma den 
pasado pa cu 
cambionan den 
exihencianan pa 
cu eindexamen 
HAVO/VWO. 


Con e scolnan 
tanto riba 
HAVO niveau y 
VWO niveau ta 
preparando y 


kico t’e ultimo palabracionnan pa 
cu introducion di e cambionan. 
Tambe con e lo impacta e scolnan 
di MAVO pa aansluiting y of 
tambe con nan ta preparando pa 
e cambionan. 

Un otro punto cu semper Sra 
Arends-Reyes a trece dilanti t’e 
Ley di Enseñansa obligatorio y scol 
di Prisma cu ta un ‘schakeltraject’ 
habri pa tur mucha cu ta biba na 
Aruba. Muchanan y hobennan 
mester bai scol, esey ta un derecho 
internacional cu nan tin. 

Mester wak con pa haci e sistema 
di Prisma mihor y pa muchanan 
cu aplica haña nan oportunidad 
di ricibi enseñansa. 

Tambe e fenomeno di muchanan 
y hobennan cu ta cana ‘riba caya’ 
den ora di skol sistematicamente 
y no ta atende skol. Mester tin 
un maneho estricto rib’esaki 
cu diferente entidad cu mester 
percura pa minimalisa esaki. 

Un otro punto tambe cu lo keda 
insisti riba dj’e ta pa bin cu 
posibilidadnan pa nos studiantenan 
di medicina den region. A keda 
di wak ki posibilidadnan tin pa 
nan y Sra Arends-Reyes lo kier sa 
kico ta ser proponi. Y por ultimo 
tambe a hasi pregunta tocante nos 
profesionalnan hoben cu a caba 
di studia, ki incentiva tin pa nan y 
kico lo por propone nobo p’asina 
atrae mas jiu di tera back na nos 
isla pa preveni ‘brain drain’. 

Topiconan cu sigur mester 
mantene bibo p’asina por mira 
mas cambio positivo na fabor di 
nos muchanan y hobennan segun 
sra. Arends-Reyes. 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthiy 



T7S. 


SEER up to 25.00 

slSOURCF 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


LENNDXy 




Scotsman 

Kt syfttnu 

Appel di Oro cu un acogida tremendo 

“Educacion no ta un 
preparacion pa bida; 
educacion ta bida mes" 


DEN E cuadro di celebracion di luna di 
october como Luna di Enseñansa, Ministerio 
di Enseñansa hunto cu Departamento di 
Enseñansa Aruba a organisa un reconocemento 
mas amplio pa personanan cu ta destaca den 
e area di enseñansa y ta reconoce excelencia 
den enseñansa den su totalidad. 

Appel di Oro tawata habri pa participacion di 
tur scol di enseñansa primario, secundario, 
special y superior reglamenta na Aruba. 


entrega. Dia 30 di october lo clausura Luna 
di Enseñansa cu un evento special unda lo 
anuncia e ganadornan di e premio Appel di 
Oro. 

Ministerio di Enseñansa y Departamento 
di Enseñansa Aruba ta super contento 
cu e cantidad di nominacionnan y kier 
a yama comunidadad danki p’e acogida 
positivo pa cu un premio asina bunita. 



Cu e Premio Nacional di Excelencia den 
Enseñansa lo duna reconocemento den 
e categorianan di:Maestro, Cabesante/ 
Director/Rector, Actor di sosten (mentor, 
IntemBegeleider (IB), RemedialTeacher (RT), 
Prisma leerkracht, Begeleidingsleerkracht of 
Klassenassistent),Proyecto den scol, 
Lifetime Achievement Award, Newcomer 
Award. 

Henter comunidad: alumno, studiante, 
mayor, coleganan maestro y/of cabesante 
di scol, tabata tin e oportunidad pa nomina 
un Maestro, Cabesante/Director/Rector, 
Actor di Sosten y Scol. Mester menciona 
cu un cantidad grandi di hende a tuma e 
oportunidad aki tur cu tin! E acogida pa cu 
e premio aki ta tremendo. No menos cu 135 
formulario di nominacion a wordo yena y 



AWE^ 

Maintai 


#1 Online 


RENAtSSANCE CONVENTION CENTER TA PRESENTA 




Bin baila, goza y disfruta di un expereneia 
inolvidabel di pasco hunto cu bo pareha, famia, 
coleganan of amigonan den un tremendo ambiente 
cu Renaissance so por ofrecebo, cu decoracion 
clasico di Pasco na Aruba. 

Fecha: Diahuebs, 17 December 2015. Ora: 8pm-1am. 
Musica: Claudius Philips and O.R.E.O y DJ. 
Prijs: Afl 75.00 pa persona incl. service charge. 
AII you can eat Christmas Buffet di 8-11 pm. 

Doors open at 7:30 pm. Cash bar na Florin. 

Pa bo reservashon of pa mas informashon 
contact nos na 523-6404 of 523-6403, 
of e-mail nos na mmtheijsen@arubarenaissance.com 
of sfortin@arubarenaissance.com 



R 


RENAISSAIMCE 

Gasolin a 
baha awe 
cu 14.2 cent 


ENTRANTE 14 di october 2015 
e prijsnan di benta di productonan 
petrolero lo cambia. 

Esaki ta conta pa gasolin, diesel 
y kerosin. Minister di Asunto 
Economico, Comunicacion, Energia 
y Ambiental ta informa cu a surgi 
un cambio den prijs di productonan 
petrolero entrante awe 14 di october 


2015. Eprijsdibentapacomerciopor 
menor ta como lo siguiente: 


Gasoline unleaded-premium: 168,2 
cent p/ltr. (-14,2 cent); Diesel LS: 
139,5 cent p/ltr. (-0,9 cent); Kerosin: 
127,3 cent p/ltr. (-0,2 cent) 

E prijsnan ariba menciona ta inclui 
BBO/BAZV 


Stop di organisa cantidad di conferencia, Gobierno mester entrega presupuesto 2016 for di dia 1 di september! 


Presupuesto 2016 no a yega 
Parlamento ainda, Gobierno ta 

laat atrobe! 



SEGUN NOS Constitucion, Gobierno di 
Aruba tin cu entrega presupuesto di pais 
Aruba p’e siguente aña, no mas tarda cu 
dia 1 di september. Esaki ta un punto cu 
e Gobierno di signatura berde tempo nan 
tabata den oposicion semper a cuestiona si 
Gobierno, e tempo aya di MEP, tabata entrega 
presupuesto na tempo. Sinembargo awor cu 
nan ta den gobernacion nan mes no ta entrega 
e presupuesto segun ley ningun biaha, segun 
MEP. 

Enbez di entrega Parlamento presupuesto y 
plan di maneho di Gobierno pa otro aña, 
Gobierno ta organisando conferencianan 
den diferente sector, gastando 
bastante placa. 

MEP en principio no ta 
contra conferencia sino 
ta di opinion cu un 
conferencia 
mester 
tin un 
meta 

y 


no mester ta djis pa show! E impresion cu 
pueblo di Aruba ta hayando actualmente 
ta cu e diferente Ministernan ta organisa 
conferencianan manera pa competi ken por 
organisa mas bunita, ken por haci mas show, 
of p’asina nan por siña pa por haci nan trabao. 

MEP ta di opinion cu enbez di inverti placa di 
nos pueblo pagador di belasting den organisa 
magno conferencianan cu oradornan famoso, 
Gobierno mester cuminsa inverti den haci e 
trabao y den e trahadornan pa equipa nan 
suficiente cu material pa por haci nan trabao 
riba un manera profesional y responsable. Esey 
pueblo ta spera di gobernantenan. 

MEP ta menciona como ehempel e Conferencia 
di Energia Berde sin te ainda tuma stap 
concreto pa baha 


coriente. Es mas, a hisa e prijs! 

Mescos ta conta cu e conferencianan cu lo ser 
organisa pa loke ta trata abuso di mucha y 
negligencia. Aki tin cu remarca cu tin diferente 
raport publica den pasado y hasta dor di un 
comision cu e Gobierno a lanta y cu tur hende 
sa kico ta puntonan di atencion, pero kizas 
pa miedo di actua of pa falta di conocemento 
e Minister concerni awor kier organisa un 
conferencia p’e yega na mesun conclusionnan 
cu ya caba tin . 

Pueblo por spera cu djis na ultimo momento 
lo drenta dicho presupuesto cu e presion pa 
Parlamento haya tempo limita pa studia nan 
y pa aproba nan. Esaki lo ta un biaha 
mas un falta di respet p’e organo 
di mas halto di pais Aruba 
y ta spera cu Presidente di 
Parlamento para firme y no 
permiti cu Gobierno ta 
dicidi pa Parlamento. 

Con pa trece tur elemento hunto pa miho sinergia urbano 

Egbert Perry di ## The 

Integral Group LLC ## t # e 
keynote speaker cerando 
Green Aruba VI 


E ORGANISADORNAN di Green Aruba tin 
e honor di anuncia Egbert Perry di The Integral 
Group LLC como e “closing keynote speaker” 
di e conferencia cu ta tuma lugar riba dianan 
27 y 28 di october. 

Egbert Perry t’e Chairman y CEO di e compania 
“Integral”,cutaunlider y inovador 

den e ramo di 
urbanisacion. 

P e r r y a 
nace na 
Antigua 
& 



Barbuday na 1970 a emigrapa Merca, unda cu 
el a completa su scol secundario y universidad. 
E tin titulonan “undergraduate” y “graduate” 
den ingenieria, finansa y contabilidad. El a 
ocupa e funcion di presidente di un compania 
di real estate y construccion chikito, cu el a 
logra comberti den un di e top companianan 
na Merca. 

Egbert Perry ta co-fundado di Integral, cual a 
wordo estableci na 1993. The Integral Group 
LLC ta un lider y inovador den e ramo di re- 
utilisacion y reposicionamento di areanan 
grandi cu ta wordo desaroya di nobo pa crea 
comunidadnan di ingreso mixto cu ta sano y 
sostenibel den henter Merca. Perry su trabou a 
wordo uza como modelo nacional pa inovacion 
urbano den desaroyo di comunidad, real estate 
comercial y revitalisacion di barionan. 

E compania actualmente ta 
un compania di desaroyo 
integral y inversion vertical 


y horizontal. Integral tin su oficina 
principal na Atlanta, Georgia, e tin 
oficina den cinco ciudad Mericano, y 
proyectonan y inversionnan den mas 
di 15 ciudad. 

“Tanten cu tin un cantidad di areanan 
unda cu obviamente sostenibilidad di 
medioambiente por wordo desaroya 
exitosamente, mi enfoke ta mas riba 
otro formanan di sostenibilidad, 
particularmente relaciona na e re- 
utilisacion di tereno y preservacion di 
e bienes di e terenonan den e region,” 
Egbert Perry ta observa. E ta agrega, 
“E reto mas grandi pa alcansa e obhetivo aki ta 
relaciona di cerca cu e fragilidad economico di 
e nacionnan den e region. E vision di termino 
largo cu un desaroyador “responsabel” 
mester tin, acopla cu mi raisnan Caribense, 
ta yuda forma mi perspectiva den e area di 
sostenibilidad, particularmente p’e islanan 
chikito den Caribe.” 

Egbert Perry su participacion na Green Aruba 
VI lo ofrece un perspectiva diferente di e 
situacion di transicion esencial cu Aruba ta 
pasando aden den e proceso di eliminacion 
di fuentenan di energia fosil pa produccion 
di coriente y di awa potabel. Perry, cu su 
conocemento y experticio den e ramo di 
transicion y reposicionamento, como tambe 
diseño di areanan urbano, lo contribui sigur 
n’e combersacion, y accionnan y decisionnan 
clave, andando for di 2009 na Aruba, di con 
pa trece tur e elementonan hunto pa miho 
sinergia den e diseño di e isla. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


CALAkv'MllH*. 



Samsung note edge 


blu sport 4.5 
afl. 210.00 


Samsungs3 minl 
afl. 315.00 


Also: Samsung S5 . s5 mini, Samsung S4. Samsung 4 mini, S3 mini elc.,,, 
Accessories for all Samsung and Iphone modeis 

Toshiba Laptop 15.6* 4Gb 320Gb Harddisk, Afl, 900.00 
Hp Ink catridges, Unrversal laptop adapters etc.. 

ITunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung models and other oellulars. 
Unlock, reload, reset, upgrade, replace lcd, keypad, speaker etc. 


M 


^UEK OMWKUIJS AIU IM 

Het bestuur van de Stichting Katholieke Onderwijs Aruba roept met SPOED 
sollicitanten op voor de volgende vacatures in het voortgezet onderwijs 
voor het schooljaar 201 5-201 6 

1. Docent Aardrijkskunde (18 uur) Colegio San Antonio 
1. Docent Scheikunde of Wiskunde (VB) Colegio San Antonio 

Van de sollicitant wordt verwacht dat hij/zij in het bezit is van een 2de 
graad diploma of HBO diploma in het betreffende vakgebied. 

Om op deze vacature te reageren kunnen sollicitanten hun Sollicitatie met 
Curriculum Vitae, recente pasfoto en een kopie van hun diploma per email 
versturen naar onderstaand email adres, sluitingsdatum is 1 week na verschijnen 
advertentie. 


Sollicitatie met Curriculum Vitae en recente pasfoto kunt u richten aan: 
Het bestuur van de Stichting Katholieke Onderwijs Aruba 
Copernicusstraat 11, P.O. Box 1065 
E-mail: info@skoa.aw 

Parlamentario sra. Lorna C. 
Jansen-Varlack (AVP) 

Dos Comision Fiho 
di Parlamento a 


reuni cu Minister 
Mike de Meza 
tocante di e MOU 
firma cu CITGO 


Simply The Best ! 



MORGENSTER # 12 - B TEL: 583 1001 


SIMAN PASA diabierna e 
Comision Fiho di Asunto Economico, 
Comunicacion, Energia y Medio 
Ambiente y e Comision di Sciencia, 
Inovacion, Energia y Desaroyo 
Sostenibel a reuni cu Minister Mike de 
Meza tocante di e MOU firma cu CITGO. 
Minister Mike de Meza a comparti e 
contenido di e MOU cu tur presente, 
pero n’e mesun momento a bisa cu e 
contenido di e MOU ta confidencial 
y a pidi e Parlamentarionan presente 
pa honra e peticion pa no bay duna 
informacion afo pa loke ta trata e 
contenido di e MOU. 

Segun sra. Lorna C. Jansen Varlack, 
durante cierto reunion di comision e 
Presidente di e Comision, e Minister of 
e instancia por pidi p’e reunion ta un 
reunion sera, esey kiermen cu tur loke 
ta wordo papia durante di e reunion ta 
confidencial y no mag di wordo plama 
pafo. E t’e responsabilidad di cada 
Parlamentario pa mantene su mes n’e 
palabracion aki. 

Diferente comision tin e malexperiencia 
cu cierto Parlamentario no ta 


tene nan mes n’e palabracion 
aki y ta plama informacion 
confidencial den comunidad. 
Na su debido momento e contenido di 
e MOU lo wordo comunica cu pueblo, 
pero pa motibo cu ainda e partnernan 
envolvi ta bezig cu negociacionan y 
investigacionnan e ta na su lugar pa 
duna cada stakeholder e espacio pa haci 
nan trabou. Tin hopi speculacion den 
pueblo pa loke t’e reapertura di refineria 
y e ta na Gobierno su prerogativo pa 
no lanta speransa falso aunke tur e 
indicacionnan te awor ta mustra hopi 
positivo, segun Lorna C. Jansen-Varl 
ack. 

Durante e reunion cu Minister Mike de 
Meza el a splica tur e desaroyonan rond 
di e posibel reapertura di e refineria y 
el a atende tur e pregunta, sugerencia y 
preocupacionnan cu a bin dilanti. 

E informacionnan aki nos por a sigui 
den medionan di prensa e ultimo 
simannan tambe. E comisionnan lo 
sigui ta pendiente di e desaroyonan 
rond di e refineria y Minister de Meza 
a informa e comisionnan cu su persona 
lo sigui informa Parlamento. 

Ignorcmcia e 
ingrediente fatal p'e 
desaroyo financiero 
negativo di nos pais 


GERICK CROES di partido MEP ta bisa cu tin biaha bo ta keda 
asombra di lesa tanto calumnia y insinuacionnan sin base den 
comunicado. Esaki ta pasa hopi biaha ora bo no tin argumento 
mas pa defende bo propio rol y accion como representante di 
pueblo den un desaroyo financiero negativo. Netamente esaki 
t’e caso di lider di fraccion AVP sr. Herde cu a dicidi di papia over 
ignorancia. Pero si kier papia di ignorancia mester cuminsa den 
su propio cas prome cu wak otro. 



Ki ora berdad bo ta ignorante? Wel e desaroyo financiero precario 
di nos pais no a yega caminda cu e ta cu arte di magia. Dimes cu 
no, esaki ta origina for di e promer añanan cu Gabinete 
Eman a tuma mando di nos pais ora cu Minister de 
Meza a tuma mando di finansas sigui pa sr. Yrausquin. 


SCARLET 

RESIDENTIAL 


60+ SUPER DEAL 


NO BUSCA MAS! ABO TAMBE POR DISFRUTA Dl E 
DOWNLOAD Y UPLOAD RESIDENCIAL Dl MAS RAPIDO 
RIBA MERCADO SPECIAL PA 60+, PAGANDO MENOS! 

CU SCARLET UNLIMITED HIGH SPEED INTERNET BO TA PAGA MAS 
VELOCIDAD PA MENOS PLACA. NO MAS BUFFERING, NO MAS TARDANSA. 


STARTING FROM 

75.00 

PER MONTH + STATIC IP 


Ki scarLetaruba H +297 584-2595 


scarletaruba.com 


scarlef 


Den e promer 2 añanan ya caba indicadornan 
financiero tabata mustra con iresponsabel nos pais 
tabata wordo maneha y e rumbo cu e ta bayendo. 
Awor e receta perfecto pa un desaster financiero ta 
consisti di algun ingrediente pa menciona algun 1) 
ignorancia, 2) incapacidad 3) no cumpli cu bo trabou 
como Parlamentario. 

Segun Gerick Croes, Parlamento specificamente 
fraccion AVP durante tur e añanan cu a traspasa 
tabata basta ignorante ora ta trata finansas publico 
di nos pais. Parlamento no a hasi su trabou y ta pesei 
awendia nos ta bou supervision financiero acompaña 
cu yobida di medida. Tur esaki por a wordo evita si 
Parlamentarionan di AVP a asumi nan responsabilidad. 

Ta obvio cu e aprobacion di tur e presupuestonan for di 
2010 te cu 2015 tabata un eror grandi den historia di 
Aruba. Ademas e ta bisa hopi di e 13 Parlamentarionan 
cu ciegamente a sostene cifranan cu tabata totalmente 
irealistico y incompleto. E solo hecho cu na varios 
ocasion a cambia of surpasa e presupuestonan ta un 
muestra cu Parlamentarionan no a cuestiona, studia 
y a hasi nan trabou manera debe ser. 

Gerick Croes ta conclui bisando cu e ignorancia ta 
bai asina leu y n’e mesun momento bo por confirma 
incapacidad di Parlamentarionan pa cu nan rol 
den e desaroyo financiero negativo di nos pais. Ta 
di lamenta cu fraccion AVP ta ignorante y nunca a 
controla Gobierno sino a continua na sostene un 
maneho iresponsabel y deficiente sin pensa rib’e 
consecuencianan grandi cu esaki por tin pa full un 
comunidad. 

John Baer na Aruba 
pa entrega prome kalender 

Cops & Dogs 
Police K9 
Calendar a 
dedica dos 
pagina na Aruba 




d o g s . 
c o m . E 
proyecto tin tambe 
un pagina riba Facebook, esta Po- 
lice K9 Calendar “Cops & Dogs”. 


pasa, John Baer tabata na Aruba pa entrega un copia 
di e kalender na Alto Comisario Adolfo “Dolfi” Rich- 
ardson y a laga algun kalender cu Richard Kramers pa 
clientenan na Aruba. 


John Baer a splica cu henter e proceso a tuma mas of 
menos cuater ora y el a saca potret di varios cacho cu 
diferente scenario. E fotografo a expresa su satisfaccion 
cu con e photoshoot a bay, con facil e tabata pa traha 
cu K9 Aruba y e opcionnan cu e tabatin pa traha cune 
pa loke ta scenario. El a menciona cu particularmente 
e foto di februari, unda cu por wak e bunita colornan, 
un boto y e lama, ta mustra e bunitesa di Aruba tambe. 


Baer a splica cu 2016 ta un “milestone” p’e kalender, y 
“Cops & Dogs” t’e unico kalender cu a sali 10 aña largo 
sin salta niun aña. E meta principal di e kalender ta pa 
recauda fondo pa cumpra materialnan p’e cachonan, 
pues e fondonan ta bay bek na bon uzo p’e cachonan; e 
material principal ta “bullet proof vests”. Cops and Dogs 
a traha den pasado cu entre otro Kevlar for Canines y 
Capital Canines, cu ta organisacionnan cu ta provee 
vestnan anti-bala pa cachonan militar y di Polis. 


Baer a agrega cu no tur ora unidadnan K9 
ta ricibi e financiamento cu nan mester y 
den hopi pais rond mundo por wak cu 
e agentenan policial si tin vest, pero 
e cachonan no y Cops & Dogs ta 
yuda den e adkisicion di e vest- 
nan p’e cachonan. 


E kalender pa obteni- 
bel via di Unidad K9 
di Aruba, como 
tambe “on- 


line” via 
di www. 
c o p - 
s a n d - 


P’E di 10 aniversario di e kalender di teamnan K9 “Cops 
& Dogs”, fotografo John Baer y e team di Cops & Dogs 
Police K9 Calendar a biaha pa Aruba pa un photoshoot 
cu miembronan di Cuerpo Policial y nan parternan 
canino. E resultado final ta dos potret impactante di 
miembronan di K9 Aruba cu scenarionan di nos isla den 
e kalender di aña 2016. 

Richard Kramers, coordinador di e Unidad K9 di Cuerpo 
Policial Aruba, ta splica cu algun luna pasa el a wordo 
acerca pa John Baer pa un photoshoot y a pesar cu 
e photoshoot no ta un garantia cu nan lo logra un 
luga den kalender, nan a haci’e cu hopi gusto. 
E fotografo ta biaha varios parti di mundo 
pa saca e potretnan p’e kalender y e aña 
aki tabata prome biaha cu nan a bishita 
Aruba. 


Na luna di augustus Kramers 
a ricibi e bon noticia cu 
Aruba a ricibi no uno, 
pero dos “spot” den e 
kalender, esta febru- 
ari y november. Si- 
man 

Ultimo fecha pa aplica pa premio di Shoco Awards ta 
diahuebs awor 

E di 10 edicion di Shoco 
Awards ta tuma lugar dia 
29 di november 2015 


E ANA AKI, un biaha mas Ministerio di 
Turismo, Transporte, Sector Primario y Cultura 
den colaboracion cu Aruba Hotel and Tourism 
Association (AHATA), ta presenta e evento 
unda Aruba ta premia esnan cu ta destaca 
den excelencia di servicio, Shoco Awards. E 
di 10 edicion di Shoco Awards ta tuma lugar 
dia 29 di november 2015 den Renaissance 
Convention Center. 

Durante un rueda di prensa diamars mainta, 
consehero di Minister di Turismo, Marisol 
Sanchez-Maldonado, a splica un poco mas 
di Shoco Awards, unda inicialmente e tabata 
un premiacion p’esnan cu tabata resorta bou 
di AHATA solamente. Na 2010 sr. Otmar 
Oduber, como Minister di Turismo a atende 
cu e premiacion aki y a mira e importancia 
di dje pa nos industria principal. Despues di 
combersacionnan cu AHATA, Ministerio di 
Turismo a asumi e liderazgo di Shoco Awards 
y a comberti esaki den un evento nacional. 

For di 2011 tur cu ta traha directa of 
indirectamente cu turismo na nivel nacional 
por aplica pata nominado di Shoco Awards. 
Na 2013 a crea e Shoco Awards Foundation. 
Marisol Sanchez-Maldonado ta splica: “Esaki 
ta netamente lo cual nos tabata boga pe. Entre 
mas sosten por haya di empresanan, mas grandi 


nos por haci e evento cu ta premia esnan cu ta 
duna servicio di excelencia y ta haci di Aruba e 
isla mundialmente reconoci cu nos ta awendia 
p’e calidad di servicio cu nos bishitantenan ta 
ricibi.” Cada persona den e industria aki, cu tur 
dia ta duna e mihor di nan mes pa hiba Aruba 
dilanti merece di wordo reconoci y ta pesey e 
aplicacion pa Shoco Awards ta pa tur hende 
trahando directa- of indirectamente pa nos 
industria turistico. 

Tambe presente n’e encuentro cu prensa 
tabata representante di AHATA, Vanessa 
Rasmussen. E ta splica un poco mas di e 
diferente categorianan di premiacion cu Shoco 
Awards lo tin manera ta Employee of the 
Year, Supervisor of the Year, Manager of the 
Year, Young Tourism Profesional of the Year, 
Lifetime Achievement Award, Tour Guide of 
the Year, One Happy Island Ambassador y 
Student of the Year. 

Vanessa Rasmussen ta bisa: “No tin niun costo 
di registracion pa aplica. Nos kier encurasha 
tur empresa no ta importa si ta chikito of 
grandi pa nomina e trahadornan cu atraves 
di nan servicio optimal, cu un sonrisa riba 
nan cara y e atencion inigualabel, ta haci 
e diferencia den boso negoshi. 

Si ainda bo no a manda un 
aplicacion y bo ta interesa di haci 


esaki, e ultimo fecha pa aplica lo ta diahuebs 
awor dia 15 di october, 2015 na oficina di 
AHATA.” 

Despues di e ultimo fecha pa aplica e 
huradonan lo cuminsa cu nan trabou 
p’asina for di e nominadonan, nan saca un 
ganador den cada categoria. E anochi di 
premiacion lo ta un evento di gala caminda 
tur e nominadonan lo wordo honra pa nan 
trabou y dedicacion, y e ganadornan di 
cada categoria lo ricibi nan Shoco. Manera 
ta conoci p’e ultimo añanan, e evento aki lo 
wordo televisa. 

E representante di AHATA ta sigui bisa: “Un 
anochi di gala manera esaki lo no por ta posibel 
sin apoyo di e industria y di nos isla en general. 
Un danki ta bay pa Ministerio di Turismo, 
Transporte, Sector Primario y Cultura, 
AHATA, ATA y AAA cu ya caba a confirma cu 
nan lo patrocina e evento aki.” Nos kier pidi 
cualkier otro compania cu lo kier forma parti 
di e evento cu ta reconoce esnan cu ta destaca 
den excelencia servicial, pa tuma contacto 
libremente cu Shoco Awards Foundation 
y asina sostene y reconoce tur esnan cu ta 
engrandece tur dia nos industria principal.” 
Pa mas informacion y detaye di documentonan 
necesario hunto cu e aplicacion, por contact 
Vanessa Rasmussen na 5 82- 
2607 of via email na 
vanessa@ahata. 
com. 

X presa D O mes 

J'accuse part 3: AZV, HOH y 
Minister a scoge pa no publica 
nomber, ni haci denuncia!! 

Pa Candelario A. S. D. - Booshi - Wever 


FOR di e prome mitar di aña 2014, UPP a haci 
preguntanan entorno posibel actonan inapro- 
pia di cierto specialista, laborando den e sala 
di operacion na HOH. 

Riba nos insistencia, un par di luna despues di e 
prome denuncia, AZV a bin dilanti cu enberdad 
tin un investigacion tabata ser haci dor di un 
compania di Corsou. Sinembargo, di parti di 
Minister Schwengle tin un silencio hermetico. 

Dia 28 di september 2015 UPP a publica un 
articulo (J’Accuse Part 1), na unda a haci un 
denuncia publico di posibel actonan inapropia 
di cierto specialista, y atrobe a haci pregunta, y 
a bisa cu a bira tempo pa tanto AZV como HOH 
y Minister Schwengle bin padilanti y duna cara 
riba e asunto aki. 

UPP a bisa cu si no contesta nos preguntanan, 
nos lo menciona nombernan di esnan envolvi 
y lo bay haci un denuncia oficial al respecto. 

Un par di dia despues AZV a bin cu un declara- 
cion cu a demostra cu realmente kier sconde 
cos pa pueblo y proteha cierto specialista. Den 
dicho declaracion a bira pa nos mas cla, cu 
realmente cosnan iregular a tuma lugar, pero 
kier purba di laga esnan culpabel “get-away”!! 
Siman pasa UPP a bin cu un otro denuncia 
(J’Accuse Part 2), e biaha aki riba posibel ac- 
tonan na IMSAN. 

Aki tambe preguntanan a ser haci entorno 
esaki, pero atrobe tin un silencio hermetico. 

Y awe, dia 13 di october 2015, ta net dos si- 
man cu nos a publica y a pidi esnan envolvi 
pa bin padilanti, sino nos mes lo divulga e 
nombernan. 

Den nos brievenbus nos a haya documentonan 


cu ta ilustra actonan di dos cirujano, cu den nos 
concepto ta por lo menos inapropia. 

Mester tene den mente kico AZV a bisa siman 
pasa riba e asunto di “waarneming”, y ki ora 
por papia di “waarneming”. 

Por papia di “waarneming” SOLAMENTE ora 
cu un di e specialistanan ta malo, cu vakantie 
of ta afo pa un conferencia. 

Nos kier a mustra riba solamente un caso di 
casonan inapropia, na unda dr. Ponson ta 
opera dia 23-10-2012 y mesun momento dr. 
Daryanani ta operando, esta dia 23-10-2012. 

Y Ponson ta cobra. Con esaki por ta? 

Y asina aki, propablemente tin hopi mas caso 
di actonan inapropia, cu segun nos informe ta 
core den mas di 100 mil florin den un aña so. 

Y nos a bin ta compronde cu AZV a yega na un 
acuerdo cu dr. Ponson pa paga esaki bek. Si 
no tin actonan inapropia a tuma lugar, dicon 
mester paga bek? 

Den nos publicacion di siman pasa, nos a mus- 
tra cu den un “gesloten beurs systeem”, esun 
cu cobra dobel, ta cometiendo fraude, no tin 
otro splicacion, y NO ta na AZV pa dicidi pa no 
haci denuncia. 

Y si e Director tuma riba su mes pa sconde cos 
y no haci denuncia, e tambe ta bira complice 
den e actonan inapropia aki. 

Ta di spera cu despues di esaki, AZV, HOH y 
Minister bin padilanti y bisa algo al respecto, 
pasobra nos 

ta convenci cu nan tur ta na altura di esaki. 

E otro caso di actonan inapropia t’esun di dr. 
Jaramillo cu tabata traha na IMSAN y cu reci- 
entemente a ser retira, of a ser pidi p’e mes pidi 
su retiro, pa IMSAN no bay denunci’e, pasobra 
e lo tabata haci uso di e buki di receta di IMSAN 


pa su propio beneficio. 

Probablemente sea e tabata busca e remedinan 
cu e mes tabata receta, pa despues bende nan 
na “niet verzekerden”, of e tabata usa esakinan 
pa scirbi recetanan pa pacientenan cu no tin 
carchi di AZV (obviamente personanan ilegal 
aki na Aruba), y cu e lo ta trata pafo di IMSAN. 

Y si esaki t’e caso, e dokter aki ta cometiendo 
un otro acto penal. 

Ta di con atrobe ni e Director di AZV, ni e Di- 
rector di IMSAN, ni Minister no a entrega keho 
na Ministerio Publico?? 

Y pa completa e obra, supuestamente te hasta 
el a haya placa p’e bay. Pregunta n’esnan en- 
volvi si esaki ta berdad?? 

Manera UPP a bisa caba, un Polis cu a haci su 
mes culpabel na un acto inapropia, corecta- 
mente a ser deteni y probablemente lo bay 
perde su trabou, y lo wordo sentencia penal- 
mente. 

Den e caso aki, a saca potret di su detencion, a 
demonise enormemente, pero den e caso di e 
dokternan ariba menciona, ta djis mester paga 
bek y e otro ta perde su trabou, y cu te hasta a 
haya placa p’e bay. 

Dicon e diferencia den e trato pa actonan in- 
apropia? 

Ta di spera tambe cu otro partidonan politico, 
y alabes tanto gremio comercial como sindical, 
laga nan voz resona riba esaki, pasobra aki 
nos ta papia di miles di florin cu ta bay a costo 
di e cuido medico cu nos pueblo tin derecho 
riba dje. 

Proximamente UPP lo bay haci un denuncia 
oficial tambe di e actonan aki na Ministerio 
Publico 

Parlamentario mr. Xiomara Ruiz Maduro (MEP): 

E unico ignorcmte t'esun cu a 
yuda Gabinete Eman manda nos 
pais rumbo bancarota 



Sostene presupuesto irealistico 

Ta parce manera cu e lider di fraccion 
di AVP no a compronde e consehonan 
cu Raad van Advies a duna n’e pre- 
supuestonan di nos pais den e ultimo 
añanan. 

Tur a bin cu e seyo irealistico di Raad 
van Advies, pero asina mes pa interes 
partidista a ignora e berdad y a vota 
pro pa duna Gabinete Eman tur 
poder pa haci deshaci cu e finanza 
publico di nos pais te n’e extremo di 
hiba nos pais rumbo bancarota. 


“NOS a tuma nota cu lider di fraccion di AVP den Par- 
lamento kier tilda oposicion di ta ignorante y di no kier 
acepta cu e intervencion di Hulanda via KB na 2014 
tabata un violacion di e derechonan di nos pais. 

Esaki ta un reaccion tipico di un hende cu no kier realisa 
cu ta danki na su propio ignorancia Hulanda a haya 
caminda habri pa por a interveni na nos pais cu tur e 
consecuencia cu esaki ta trece cune. 

Si nos mester papia di ignorancia anto ta bisto cu e unico 
ignorante t’esun cu a yuda Gabinete Eman manda nos 
pais rumbo bancarota”, asina Xiomara Ruiz Maduro a 
reacciona riba loke cu drs. Rene (Baba) Herde a manda 
bisa Hulanda. 

Intervencion no a cay fo’i shelo 

E intervencion di Hulanda den e asuntonan financiero di 
nos pais no a cay fo’i shelo. Tabatin un trayectora largo 
su dilanti na unda cu no solamente e raportnan di IMF, 
Standard and Poor’s, Fitch, Banco Centraly consehonan 
di Raad van Advies a hunga un rol importante, pero no 
mester lubida tur e Protocolnan cu Prome Minister Mike 
Eman a fima na grandi cu Hulanda. 

Ta parce manera cu e lider di fraccion di AVP a lubida 
cu el a permiti Prome Minister Eman firma tur e Pro- 
tocolnan aki sin bin splica Parlamento PROME kico e 
consecuencia lo ta pa nos pais y sigur pa nos pocicion 
autonomo den Reino. 


“Ta solamente un Parlamentario cu no kier asumi su 
responsabilidad lo tabata asina ignorante di laga Prome 
Minister Eman bay firma sin sa e consecuencia. Pasobra 
ya caba for di 2013 Prome Minister Eman a firma p’e su- 
pervicion financiero di CFT cu awe ta activo na nos pais. 
Pero ta cumbini e lider di fraccion di AVP pa no mira ni 
bisa e berdad aki”, di acuerdo cu Xiomara Ruiz Maduro. 


Esaki ta locual nos ta yama ignorancia optima forma djis 
pa proteha interes partidista. 


Acepta cu a faya den controla Gabinete 
Eman 

“Enbes di sinta tilda oposicion di ta ignorante y no ta 
defende interesnan di nos pais, lo ta bon p’e lider di frac- 
cion di AVP reflecciona riba nan propio ignorancia cu a 
brinda Hulanda tur espacio pa interveni den asuntonan 
di nos pais. 

E lider di AVP lo haci bon si e acepta cu nan a faya bar- 
baramente den nan trabou di controla Gabinete Eman 
den interes general di nos pais. 

Si solamente e fraccion di AVP por a laga interes par- 
tidista un banda y percura pa haci nan trabou di con- 
trola Gabinete Eman manera debe ser, awe nos por a 
evita e berguensa di un interven- 
cion di Hulanda. 

Lo ta bon p’e lider y henter e 
fraccion di AVP realisa cu 
e unico ignorante t’esun 
cu a yuda Gabinete 
Eman manda nos pais 
rumbo bancarota”, di 
acuerdo cu Xiomara 
Ruiz Maduro. 





18 


AWEMainta Diaranson, 14 Oktober 2015 


Cuerpo Policiol y Centro Traimerdia a ofrece progroma inten 


"Polis to bo omigo 

octivo na hobennan 

ff 


COMO parti di un proyecto piloto di 
centronan di Traimerdia rond Aruba, e 
aña aki a ofrece un programa di dianan 
completo, for di 7:30am pa 5:30pm 
durante di e vakantie di october. 
Centro Traimerdia Sonrisa a prepara 
un tremendo programa, unda cu un 
dia a wordo dedica completamente na 
interaccion y trabao di Polis. 

Cada un di e cuater guianan di Sonrisa 
a keda encarga cu e programa pa un di 
e dianan di e siman y Litienne Lacle a 
scoge pa organisa e dia cu Polis, incluy- 
endo contamento di storia cu Liliana 
Rasmijn; un demostracion y splicacion 
tocante armanan y e peliger di uzo di 
arma cu a wordo ofreci pa John Lar- 
monie; y un demostracion hopi intere- 
sante di parti di e unidad di K9, cual a 
tuma luga atardi. 

John Larmonie, kende ta vocero su- 
plente y parti di e team di conscienti- 
sacion y prevencion di Cuerpo Policial 
a splica cu e bishita aki tabata p’e e di 
dos biaha cu el a prepara y duna un 
presentacion na Sonrisa. 

E tabata un experiencia hopi leuk 
atrobe, Larmonie a comenta. El a splica 
cu e prome biaha cu el a haya un peti- 
cion pa un lezing na Sonrisa, el a keda 
un poco sorprendi pasobra hopi biaha 
e temanan cu Cuerpo Policial ta trata 
cune ta topiconan hopi serio y un poco 
pisa. Pero, no mester lubida cu hoben- 
nan special tambe ta biba den e comu- 
nidad y ta keda confronta cu e mesun 
situacionnan dificil cu hopi otro hoben 
mester enfrenta. 

Tin cliente di Sonrisa cu a splica Lar- 
monie cu nan ta haya nan mes cu 
gangnan den nan bario cu ta purba di 
convence nan pa uni na nan y tambe 
miembronan di gang cu ta purba haya 
nan bay horta pa nan. Informacion asina 
ta facilita un combersacion tocante con 
nan por actua den situacionnan asina, 
kico t’e situacionnan cu ta peligroso pa 
nan y con pa evita wordo influencia pa 
hendenan cu kier haci nan daño. 

E tema di arma tabata uno hopi inte- 
resante, y Larmonie a splica kico ta un 
arma, kico t’e reglanan encuanto di 
arma, pakico armanan t’asina peligroso 
y pakico nan no mag di tin arma. El a 
agrega cu ora di haci pregunta, semper 
e ta repasa e informacion cu e hoben- 





nan y a nota cu tur hende a capta e in- 
formacion y a compronde kico a wordo 
splica y e importancia di e loke a wordo 
comparti. 

Semper ta un placer pa Cuerpo Policial 
duna lezingnan asina, cu ta un con- 
tribucion pa cu e desaroyo positivo di 
miembronan special di nos comunidad, 
y di nos comunidad en general. 

E clientenan di Sonrisa participando 
n’e vakantiekamp a varia di seis pa 40 
aña di edad, y nan tabata sumamente 
contento y entusiasma cu e dia dedica 
na Polis, specialmente e demostracion 
di K9, Litienne Lacle a agrega. Ta di dos 
biaha cu K9 ta haci un demostracion na 
Sonrisa, pero esun di siman pasa tabata 
hopi mas grandi cu esun anterior. 

Marien Lacle ta cabesante di Traimerdia 
Sonrisa, cu ta ofrece henter aña e pro- 
grama di traimerdia cu ta cay bao di e 
fundacion Traimerdia, pero ta adapta 
esaki pa nan clientenan. E siman di 
vakantiekamp tabata uno yena cu cre- 
atividad, actividad di grupo, recreo y in- 
formacion. El a haya bon acogida como 
cu a ofrece mayornan cu no por tuma 
vakantie den e periodo aki un alivio y 
siguransa cu nan yiu ta bon cuida y ta 
wordo entreteni. 

Durante e siman a invita diferente in- 
stancia pa comparti nan informacion 
cu e clientenan pa asina nan por siña 
di e funcion di e instancianan, Marien 
Lacle a bisa. E bishita di Cuerpo Policial, 
ademas di ofrece informacion nobo n’e 
clientenan a provee un oportunidad pa 
acercamento, pa traspasa “hands on” e 
mensahe “Polis ta bo amigo”. 

Lacle a bisa cu loke a comparti entre otro 
t’e mensahe cu Polis no t’ey solamente 
pa “gara hende malo”, pero no mester 
tin miedo di nan pasobra nan t’ey tambe 
pa educa tur tipo di ciudadano, nan t’ey 
pa duna un man den tur tipo di situacion 
y cu nan trabao ta peligroso. Ademas, 
nan a comparti informacion manera e 
proceso di preparacion pa bira Polis. 

E programa cu Polis ta un base di cono- 
cemento general cu Sonrisa ta ofrece su 
clientenan, pa medio di interaccion cu 
Polis, e clientenan ta haya menos miedo 
di Polis y, tambe, ta haya mas respet pa 
nan trabao, Marien Lacle a conclui. 













20 


AWEMainta Diaranson, 14 Oktober 2015 


Edicion 
mas nobo 
di Life Begins 
@ 40! a 
yega Aruba! 

Busco esun di bo, e to grotis! 


EXPERIENCIANAN 

di bida cu ta inspira, re- 
flexionnan cu ta duna un 
perspectiva nobo y hopi 
contenido interesante, 
esey ta loke e edicion mas 
reciente di e revista ‘Life 
Begins @ 40!’ ta trece pa 
su lectornan. 

E produccion ta yega for 
di nos isla ruman Corsou 
y ta obtenibel na diferente 


boekhandel y otro punto 
completamente gratis pa 
deleite di e comunidad 
Arubano. 

‘Life Begins @ 40!’ ta 
creacion di Desiree Jean 
Pierre hunto cu un grupo 
di colaborador talentoso. 
El a cuminsa tres aña pasa 
y ta goza di un aceptacion 
respetabel mey-mey di 


Sorteo Big Wheel Lottery 



CELEBRATE LIFE, SHARE EXPEREHCES & EM0TI0NS AND LOOK FORWARD W!TH CONFIOENCE. 


http://lba-40.nl * lbatforty@gmail.com| 


Iba40.blog.com • wvyw.faceboolc.com/LBat40 

esnan cu ta busca algo 
diferente pa lesa y sigur 
for di miembronan di nos 
mesun sociedad cu ta biba 
y pasa den experiencianan 
similar. 

Den dje bo ta haya ar- 
ticulonan tanto pa hen- 
de muher como hende 
homber, pa bohemio y 
intelectualnan; contenido 
cu ta yega directamente 
na tanto e persona comun 
como tambe n’e lidernan 
di nos comunidad. 

Tur esaki ta skirbi for di un 
punto di bista di e persona 
cu a drenta su di 4 decada, 
cual tin caracteristicanan 
particular y con esakinan 
ta relacion cu e funciona- 


mento di nos mundo y bida 
actual. 

Den e di 4 edicion di 
‘Life Begins @ 40!’, bo ta 
haya entrevista cu Aru- 
biano tambe. Ta trata di 
e rumannan Hernandez- 
Croes. Nan ta papia di nan 
empresa di cosmetica y 
di e trayectoria cu a hiba 
nan na diferente parti di 
mundo, como tambe e 
lesnan colecta for di nan 
experiencianan. Conoce 
tambe e storia unico di 
Lourdes Tromp. 

Ademas di varios entrev- 
ista cu figuranan di dife- 
rente sector di sociedad, 
bo djis no por perde di lesa 
e articulonan interesante 


manera con pa libra di un 
bida mediocre conociendo 
e custumbernan di hen- 
denan apasiona of haya 
sa kico hende homber ta 
pensa di e fahanan di mita 
of henter curpa cu hende 
muher ta bisti pa mustra 
mas flaco of cu mas atras. 

Tur esaki y hopi mas ta den 
un revista cu ta invita bo 
pa celebra bida, comparti 
experiencia y emocionnan 
y wak padilanti cu con- 
fianza. ‘Life Begn @40!’ 
su edicion pa 2016 ta riba 
mercado y no warda hopi 
tempo prome cu bo bay 
busca esun di bo ya cu e 
copianan cu Aruba a ricibi 
ta limita. 

Kiwcmis Club of Aruba a entrega 
e premio 'Clint Whitfield 
Outstanding Student Award" 


RECIENTEMENTE Kiwanis 
Club Aruba a entrega pa di 20 
aña consecutivo e premio Clint 
Whitfield Outstanding Student 
Award. 



E premio aki ta reconoce e stu- 
diantenan na Colegio Arubano 
p’e aña escolar 2014/2015 no 
solamente pa nan resultadonan 
excelente na nivel académico, 
pero tambe nan personalidad 
desplega tanto cu nan colega 
studiantenan como nan docen- 
tenan. 

Presente n’e actividad aki ta- 
bata: 8 alumnonan cu nan may- 
ornan tambe nan docentenan y 
miembronan di Kiwanis Club of 
Aruba y Key Clubers di Colegio 
Arubano. 

E studiantenan cu a ricibi e 
premio “Clint Whitfield Out- 
standing Student Award” pa 
aña 2014/2015 ta: Ciclo Basico 
1: Kyle Tagorda, Ciclo Basico 
2: Alec Pietersz y Belen Mes- 
senguer Claessens, Havo 
3: Marcela Zuñiga Orozco, 
Havo 

4: Celine Geerman, VWO 3: 
Naima van Schie, VWO 4: Ed- 
mund Vilhez Harms, VWO 
5: Melody Boétius 
E studiantenan a ricibi nan 
premio for di man di nan do- 
centenan di Colegio Arubano 
y e Vice-Presidente di Kiwanis 
Club of Aruba sr. George Croes. 

Tambe durante e aña escolar 
aki tin 6 alumno cu a descata 
riba nan estudio, anque cu nan 
a pasa den momentonan dificil 
toch a sabi di sobresali cu éxito 
den nan estudio. 

Nan ta: Ciclo Basico 
1: Seraphima Fit, Ciclo Basico. 
2: Kevin Solagnier, VWO. 

3: Andrea Ramirez, VWO 6: 
Joulyssa Wolff, Havo. 

4: Coco Chica Gonzalez, VWO 
4: Airomi Illidge. 

Nan tambe a ricibi un premio 
for di man di docentenan di 
Colegio Arubano y e Vice-Pres- 
idente di Kiwanis Club of Aruba 
sr. George Croes. 

Mary Joan Foundation: 

No enfrenta 
cancer di 
pecho bo so! 


ORA cu hende tende e palabra 
cancer, nan no ta pone mucho 
atencion na dje, porta den nan 
pensamento nan ta pensa: “Esey 
nunca lo pasa mi.” 

Pero esei no semper ta asina. 

Te ora e diayega! Unda cu bo bida 
lo bolter boca abou, unda cu tur 
loke abo a pensa ta normal ta cam- 
bia y bira miedo y desesperacion. 
Nada no lo ta mescos mas; anx- 
iedad y nerviosismo lo bira emo- 
cionnan di tur dia. Mi no sa, ni ta 



compronde loke ta 
pasando cu mi. 

Nan pensamento ta 
“Mi Yuinan y esnan 
cu mi stima, kico 
tey pasa cu nan?” 

Tur loke cu tabata 
importante y di 
valor awor no ta 
nada mas. 

E focus ta completamente riba mi! 
Kico lo pasa cu mi? Unda mi bai 
pa ricibi mas informacion y guia? 
Yama nos na Mary Joan Founda- 


tion (588-9999). No enfrente bo lo mi a scapa mi mes hopi sufri- 
so, nos tey pa yudabo y dunabo y mento.» 
bo famia e sosten. Mayoria di nos 

clientenan ta bisa mes cos; Mary Joan Foundation tey pa 

«Miho mi a yega sera boso prome, yudabo! 


Cu brasa fuerte y man duru 

Scirbi po: Rolond Peterson 


Catedral 
San Francisco 
di Asis ta 
informa 

PASTOOR Stanislaw ta informa 
cu pa motibo di conferencia di nos 
Diosesis, Santa Misa di ayera dia- 
mars 13 di october, diahuebs 15 di 
october y diabierna 16 di october a 
wordo cancela. 

Alabes Pastoor Stanislaw y Pastoor 
Jozef ta invita; tur parokiano, grupo 
di oracion, scol, gobernantenan y 
Aruba en general pa UN SANTA 
MISA special, presidi pa Monseige- 
nuer Luis Antonio Secco y concelebra 
pa tur Pastoor di nos Diosesis. 

Nos Diosesis ta consisti di 
mas o menos 35 Pastoor. 
Rumannan no perde e oportunidad 
aki. Laga nos tur asisti en grandi n’e 
Santa Misa special aki, na Catedral 
San Francisco di Asis (na Playa), awe 
diarazon 14 di October pa 7:00 P.M. 


CU cara na laira nan a cana den parada. 

Cu brasa fuerte y man duru nan a carga e arma. 
Cu orguyo y dignidad e bandera. 

Nan tabata hopi. 


Awe hopi di nan no tey mas. 

Pero awe ken nan ta? 

Ta bon pa no lubida. 

Tur aña e grupo ta bira mas chikito. 

Ta bay bin un dia cu ningun di nan tey mas. 






AWE 

Mainta 

Graduadonan di estudio Master 
den idioma ta presenta nan tesis 



LUNA di october ta proclama pa 
Minister di Enseñansa y Famia 
como Luna di Enseñansa. 
Biblioteca Nacional Aruba a haci 
uzo di e ocasion aki pa invita e 
prome graduadonan di Aruba 
di estudio Master di idioma pa 
comparti cu docentenan y tur otro 
interesado den e materia e trabou 
grandi cu nan a haci cu a resulta 
den nan tesis Master. 

Durante 2 atardi, esta 
diamars 20 di october y 
diamars 27 di october 
ocho di e graduadonan ta 
presenta nan tesis. 

Diamars 20 di october ta pre- 
senta sr. Willem Bant, MEd den 
Spaño, sra. Ryma Rincones-van 
der Linden, MEd den Hulandes, 
sr. CedrickKelly, MEd den Papia- 
mento y sr. Cesar Kelly, MEd den 
Papiamento. 

Diamars 27 di october ta toca 
turno na sra. Swinda Arendsz-de 
Cuba, MEd den Papiamento, sra. 
Maureen Molina-Luidens, MEd 
den Papiamento, sra. Zulaika 
Fernandes Perna-Silva, MEd den 
Papiamento y sra. Endrah Rich- 
ardson-Gumbs, MEd den Ingles. 

Nomber oficial di e estudio ta 
HBO-master idioma. E estudio 
aki tin un duracion di 2 aña. Por 
haci e estudio Master den 4 idi- 
oma, esta Papiamento, Hulandes, 
Ingles y Spaño. 

Personanan cu por haci e estudio 
aki ta personanan cu un Bachelor 
den un di e idiomanan menciona 
of un formacion ekivalente. E es- 
tudio aki ta existi for di 2009 na 
Universidad di Corsou. 

P>e estudio di aña 2013 pa 2015 
Universidad di Corsou (UOC) a 


habri e posibilidad p>e studian- 
tenan di Aruba sigui e estudio on- 
line via Blackboard colaborate y 
Smartboard. Instituto Pedagogico 
Arubano (IPA) a facilita espacio 
y infrastructura digital n>e studi- 
antenan. FDA a duna un aporte 
financiero pa Aruba. 

A crea un cooperacion unico entre 
Universidad di Corsou, sucursal 
di UOC na Boneiro y IPA. Den 
practica esaki tabata nifica cu e 
docente ta duna su college na un 
di e tres islanan y e studiantenan 
n>e otro dos islanan ta sigui e col- 
lege hunto den klas via e sistema 
digital. E sistema ta haci posibel 
tambe p>e studiantenan por co- 
munica cu e docente y cu e otro 
studiantenan. 

E docentenan tabata bishita un 


bes pa modulo e otro islanan pa 
cera conoci cu e studiantenan. Ta- 
batin docente di Aruba, Corsou, 
Boneiro, Puerto Rico, Hulanda, 
Suiza y Polonia. 

Na Aruba a cuminsa un grupo 
di 32 studiante y 1 observador. 
Algun studiante a cay afo den 
transcurso di e estudio y na final 
tabatin 27 studiante: 12 pa Papia- 
mento, 7 pa Hulandes, 5 pa Ingles 
y 3 pa Spaño. 

Na juni 2015 
a gradua 10 studiante, 

6 pa Papiamento, 1 pa 
Hulandes, 1 pa Ingles y 2 
pa Spaño. Na september a 
gradua un mas pa Spaño. 
Y tin mas graduado na 
caminda. 


Biblioteca Nacional Aruba, en 
especial departamento Arubiana/ 
Caribiana, ta hopi orguyoso di por 
presenta 8 di e tesisnan Master. 

Durante dos atardi e gradua- 
donan, 4 pa cada atardi, ta pre- 
senta e trabou y investigacion 
cu nan a haci pa yega na nan 
tesis. Tin oportunidad pa haci 
pregunta. 

E presentacionnan ta tuma luga 
na departamento Arubiana/ 
Caribiana na Bachstraat 5, Oran- 
jestad, di 5.30 pa 7.30 di atardi. 

Un invitacion ta bay na un y tur, 
en especial docentenan y tur 
hende cu ta traha cu maneho di 
idioma, pa participa n>e atardinan 
di presentacion. 

Hilton Aruba a duna Colegio Ora Ubao 
alegre durante Luna Internacional di S 





8 


J' '-J 

iim 

rb 

J;ia 


: :i.:A\ _ 

IkVJ 












































AWEMainta Diaranson, 14 Oktober 2015 


25 


un aparencia nebo y 
ervicio Comunitario 


SUMAMENTE grato tabata e sorpresa cu alumnonan y 
maestronan di Colegio Ora Ubao a ricibi dialuna mainta ora 
cu nan a yega nan scol bek despues di vakantie. 

E alegria riba nan cara tabata bisto na momento cu nan a tuma 
nota cu nan scol a haya un aparencia completamente diferente, 
alegre y vibrante durante e ultimo siman danki na un grupo di 
boluntario di Hilton Aruba Caribbean Resort & Casino. 


Pa Hilton Worldwide luna di october ta marca Luna Interna- 
cional di Servicio Comunitario y tur aña e compania ta percura 
pa mobilisa miembronan di nan ekipo tur rond di mundo pa 
participa den proyectonan comunitario pa haci di nan comuni- 
dad un miho luga. Bou di tremendo liderasgo y entusiasmo di 
Sheila Stamper, e comision di Hilton Aruba Caribbean Resort 
& Casino cu ta traha na bienestar di comunidad a sa di organisa 
y realisa e proyecto pa verf Colegio Ora Ubao den apenas un 
siman di tempo, asina cumpliendo cu nan meta pa brinda tur 
e alumnonan un scol cu ta dushi pa bishita, hunga y siña. 




Aparte di un grupo grandi di boluntario di e resort cu a uni pa 
embeyece e scol, tambe a conta cu presencia di ehecutivonan 
halto di Hilton Worldwide cu a dedica algun ora di nan tempo 
n’e bunita proyecto aki. Adhunto por aprecia algun imagen di e 
ekipo incansabel, compaña pa Glenn Farro, Director di Recurso 
Humano y Gerente General di Hilton Aruba Olivier Maumaire 
hunto cu Tom Potter, Senior Vice Presidente pa Hilton den e 
area di Caribe y Latino America, Orr Rivero Vice Presidente di 
Recurso Humano y Sheila German Vice Presidente di Finanza 
p’e area. Tambe por mira algun di e caranan contento dialuna 

maintQ tromr\ari liiintrv r*n naliocQnto rli o cnnl momoor '[\tc\t\ 

Revista di Suecia ta 
publica articulo amplio 
di Grupo Scout Sonrisa 


TA cu un gran sinti di orguyo y satisfaccion cu Grupo Scout Sonrisa ta 
anuncia cu nan trabou pa formacion y bienestar di nan miembronan a 
hala atencion te na Europa, pa cual motibo e grupo ta den e edicion mas 
nobo di e revista ‘Scout’. 

Esaki ta prome biaha cu un grupo scout di Aruba ta keda ilustra den e 
revista. 

E grupo di scout cu ta forma pa personanan cu limitacion mental, ta 
den pleno celebracion di nan 15 aniversario. Imagen y informacion di e 
grupo ta aparece den e publicacion aki cu actualmente ta riba mercado 
na Suecia. 

Pa su caracteristica special, Sonrisa ta cataloga como un grupo ‘Blauwe 
Vogel’ di cual tin solamente algun den henter e region Interamericano. 

Tabata den luna di augustus ultimo cu e revista ‘Scout’ a encarga na dos 
compania local e tarea di produccion. 

Elizabeth Guanipa di Verbum Works a realisa entrevista cu lider y miem- 
bronan pa skirbi e articulo, mientras cu e imagennan bunita cu ta com- 
paña esaki ta di e fotografo Julien de Bats di One Happy Photographer. 
Un reportahe di 4 pagina, tur na color, ta relata e nacemento di e or- 
ganisacion, su crecemento y tambe con a yega na tin e sede y tereno di 
campa na Pavia cu ta ricibi tur otro grupo scout na Aruba. 

Porcierto, proximo fin di siman, lo ricibi mas di 150 mucha y hoben di 
Scouting Aruba relaciona cu celebracion di JOTA/JOTI. 

Lider di Grupo Scout Sonrisa, sr. Thomas Tromp ta hopi contento y 
elogia p’e interes cu nan a ricibi di nan coleganan; mas ainda, for di un 
lugar asina leu manera Suecia. 

E grupo ta ricibi esaki como un muestra di apoyo p’e trabou cu nan ta 
realisa aña aden y aña afo. Si ta desea pa conoce mas di Grupo Scout 
Sonrisa, por bishita nan pagina di Facebook of tuma contacto cu funda- 
cion Sonrisa na 594-2353. 

INGAHINDER 


IPARADISET 


Scoutkárens namn betyder ‘leende' och medlemmarna har stándigt 
ett sádant pá lappama Det ár latt att forstá att den hár specieda gruppen 
scouter har vunnit hela ambiska folkets hjárta I ár firar de 15 ár 


0 ::. 


ncdsáttmngar, var ciUsammans mcd fç'm 
mcdlcanmar pi vág mo< Sunnam ■ norra 
Ssdamcrika. Pá plats vántade ctt intcmatiu- 
ndlt scoutligcr och mcUan Lageriiv i siora 
tiltlivar oclt scminaricr, var dct uppcnlsart 
att dcn tilla gruppcn passadc in och tnvdcs 
pilagm. 

Dct tyckte <xksá JoKn Hcsscti, chef flir 
Scouting Aruba, «>m scdan tidigarc hadc 
lctat ct'icr dci rátia tillfállct och dcn fátia 
personen att starta en scuutgrupp for just 
mcdlemmar mcd sarskilda bchov: 

- Jag tnxlde serkligen att dct skulle bli 
av. racn jag hadc aldrig trott att dct skuUc 
ga sa fort. 

Nát Thomas. och medlemroarna Aterván 
dc rill Aruba btirjadc hjulcn snuna. Odi 
dc snurradc snabbt. Mcd hjálp av ctt gang 
ivnga voluntarer blev Grupo Scuut Sonrisa 
vcrklighct knappt fvra ar scnarc. 

Kircns huvudsakliga syfte var - uch ir 
furttarandc - att intcgrcra mcdlcmmarna 
1 samhaUct uch vtsa att funkispcrsoncr ár 
kapabla till mycket mer án vad minga trot 
Just dárfbr dcltar Sonnsa i aUa Scouting 
Arubas akttvitctcr. Lcdama anpassar lcdar- 
skapct och aktivitetema, men det viktigaste 
ár att alla ska tycka an dct ár roligt an bara 
vata mcd, pruva pi och ilcla upplcvclsen 
mcd andra scoutcr. 


SOMmSA i* H si vis cn tydligt Ixrvis pi att 
Scoutemas program gar att utveckla ucli 


- JAG TTCKER ATT OET ár supcrkul nár jag och dc 
andra scuutema gar i nationaldagsparaden, 
ságcr scouten Franas Tromp cntusiasriskt. 

n ár mcdlcm t scourkircn Son- 
isa pa Aruba, en liten paradisii 
1 Vastindicn. Kárcn lirar i ár 
atonirsjuhilcum och har 
hunnit samla pa sig 
nyttiga láidomar 
storslagtw minncn 
och har vttnnit badc rcspckt och bcundran 
av hda scoutrñrdscn. 

Allt bfirjade med fcm flygbiljetter. \ret 
var 1997 och Thomas Tromp, kdarc fiir 
otganisationcn Sonrisa som arlxttar mctl 
ungdomar med olika tvpcr av hmktinns- 


ARUBA 

Atletcman di bodyboard a 
competi den dos A.P.B. World 
Tour na Portugal 



RECIENTEMENTE un delegacion di Aruba 
den e deporte di bodyboard a competi pa dos 
siman y mei, den e dos diferente competencia 
organisa p’e Asociacion Mundial di Bodyboard 
Profesional, A.P.B. n’e pais di Portugal. 

Nos e atletanan Jeremy Loefstok, Joshua Kelly, 
Anthony Wever y Jayfrem Croes a bataya 
fuerte contra di e top mundial den e deporte 
acuatico durante di e Sintra Pro 2015 y Nazare 
Pro 2015 ambos organisa p’e Association of 
Professional Bodyboarders. 

E atleta a competi den diferente categoria 
manera Men’s Open Division, Dropknee Divi- 
sion y Junior Division. 

Pa nos atletanan di bodyboard esaki sigur 
tabata un oportunidad y experiencia unico mi- 
rando cu nan a competi contra di e mihornan 
di mundo den e deporte extremo aki. 

Pa loke t’e resultado final mester bisa cu den e 
competencia di Sinta Pro 2015, e atleta Jeremy 
Loefstok den rond 2 a keda na di 41 lugar den 
e Men’s Open Division, mientras den Dropknee 
el a keda na di 17 lugar. 


E atleta Anthony Wever den rond 1 a keda na 
di 49 lugar den e Open Men’s Division, Joshua 
Kelly tambe e keda na di 49 lugar den e Men’s 
Open Division, mientras cu Jayfrem Croes a 
keda na di 25 lugar den e Dropknee Division. 

Den e di dos competencia cual tabata e Nazare 
Pro 2015, aki e atleta Jeremy Loefstok den 
rond 2 a keda na di 57 lugar den e Men’s 
Open Division, mientras cu Anthony Wever 
den rond 1 a keda na di 65 lugar den e Men’s 
Open Division. 

Den e ultimo añanan, e deporte extremo a bira 
uno hopi popular na unda particularmente nos 
hobennan ta practica esaki na nos costanan 
nort, esakinan Druif, Wariruri, Dos Playa, An- 
ker y na e Bocanan. 

Aruba Bodyboard Association ta organisa su 
competencianan a base regular y ta purba a lo 
menos di competi un bes pa aña den exterior 
p’asina nos atletanan gana mas experencia 
internacional. E dos competencia di taya mun- 
dial na Portugal sigur ta uno cu nos atletanan 
a siña hopi di nan. 

Seleccion di Aruba 
den Tennfs di 
Mesa cu a logra 
triunfa den tur 
categoria den 
Dutch Caribbean 
Championship 2015 




DEN e weekend tras di lomba, Aruba Table 
Tennis Association (ATTA) a organisa e torneo 
internacional den tennis di mesa esta Dutch 
Caribbean Championship 2015 cu participa- 
cion di Bonaire, Corsou, Surinam y Aruba. 
Mester bisa cu e torneo tabata uno hopi 
exitoso y sigur p’e seleccion di Aruba esaki 
tabata uno satisfactorio mirando e cantidad 
di premionan cu a wordo conkista. 

A hunga weganan individual y den ekipo, 
esaki den e categorianan U-ll, U-13, U-15, 
U-18, Open y Masters. E resultadonan ta como 
lo siguiente. 

Den e categoria teams den U-ll, e ekipo di 
Aruba 1 consisti den e hungadonan Robert 
Dirksen, Bob Cheung y Lo Tsing Cheung ta 
titula campeon na di dos lugar ta keda Su- 
rinam y na di tres lugar e combinacion di 
Bonaire/Aruba. 

Den e categoria U-13, un bes mas Aruba 1 
consisti di e hungadonan Jhonathan Paredes, 
Ching Ho Chung y Lo Wa Cheung ta titula 


campeon, na di dos lugar ta keda e team di 
Aruba 2 cu a consisti di e hungadonan Joshua 
Paredes, Jeremy Ras y Kayle Hughes, na di tres 
lugar a keda e ekipo di Bonaire. 

Den e categoria U-15, nos ta haya Aruba ta 
logra titula campeon cu e hungadornan Je- 
andry Mathilda, Donald Yarzagaray y Alan 
Croes, na di dos lugar ta keda Corsou y na di 
tres lugar Surinam. 

Den e categoria U-18 Aruba ta bolbe triunfa lo- 
grando e prome lugar cu Zhao Xie, Jean Pierre 
Helmeyer y Andrew Croes, na di dos lugar ta 
keda Surinam y na di tres lugar Corsou. 

Den e categoria Open, e prome lugar ta bay p’e 
team di Aruba cu Mario Lobo y Andy Gomes, 
na di dos lugar ta keda Surinam 1, mientras na 
di tres lugar ta keda Aruba 2 cu Michel Kelly 
y Wing Chow Leong. 

Den e weganan individual nos ta haya cu 
Aruba ta logra tur e prome luganan. Den e cat- 
egoria U11, nos ta haya Aruba cu Bob Cheung, 


na di dos lugar ta keda Robert Dirksen tambe 
di Aruba y na di tres lugar Surinam. 

Den e categoria U-13 nos ta haya cu Aruba 
a logra tur e premionan cu e prome lugar pa 
Jhonatan Parades, e di dos lugar pa Ching Ho 
Chung y e di tres lugar pa Joshua Paredes. 
Den e categoria U-15, e prome lugar a bay pa 
Jeandry Mathilda di Aruba, sigui cu e di dos 
lugar pa Surinam y e di tres lugar a bay pa 
Donald Yarzagaray di Aruba. 

Den e categoria di U-18, un bes mas Aruba 
ta triunfa cu e prome lugar cu a bay pa Zhao 
Xie, e di dos lugar a bay pa Surinam y e di tres 
lugar tambe a bay pa Surinam. 

Den e categoria Masters, tur e premionan a 
bay pa Aruba cu Alfred Leong na prome lugar, 
Franklin Lopes na di dos lugar y Wing Chow 
Leong na di tres lugar. 

Por ultimo nos ta haya e categoria Open y aki 
e hungador di Aruba, Mario Lobo ta logra e 
prome lugar, Andy Gomes di Aruba ta keda na 
di dos lugar y Corsou na keda na di tres lugar. 

Un Tributo no mi rumon 

Harold Harms en conmemoradon di 3 aña di su morto 


Skirbi po Clyde Horms 

STORIA di mi ruman Hato ta un storia di 
forsa di boluntad, curashi, perseverancia y 
balor moral. 

Un atardi na september 1946 Hato a bira vic- 
tima di e prome hit-and-run den historia di 
Aruba y cu nunca a wordo soluciona. 

Un cantidad grandi di weso a keda kibra den 
henter su curpa y pa mas di un siman el a keda 
den un coma na Hospital San Pedro. 

Aki Hato a cuminsa su tribulacion medico cu lo 
dura mas di 5 aña y rekeri mas di 30 operacion 
na tres pais. 

Segun dr. Schlageter, e ciruhano cu a oper’e, si 
no tabata pa Hato su forsa, e lo no a scapa. No 
cabe duda cu Hato, na edad di 20 aña, tabata 
den condicion fisico optimo. 

El a caba di bolbe di Puerto Rico caminda el 
a sirbi un poco mas cu un aña den ehercito 
Mericano y a keda eligi pa hunga den e ekipo 
Puerto Rico Army Basketball All Stars. 

Despues di varios operacion y algun luna na 
San Pedro, Hato por a bay cas pa warda te ora 
cu e ciruhano por oper’e atrobe, pero e no por 
a lanta fe’i cama. 

Nos tata a cumpra tur cos cu e tabatin mester 
pa haci su bida mas tolerabel. Hato a haya 
un radio band’i su cama y asina nos tur ta- 
bata sinta rond di su cama pa scucha noticia, 
transmision di weganan di baseball di Cuba, 
Venezuela y Santo Domingo. 

Nos tabata su compañe y su nurse. Ora cu e 
mester orina nos tabata trece e pato p’e y ora e 
mester bay af nos tabata pone e panchi y trece 
papel despues p’e limpia su curpa. 

Den tur su sufrimento fisico y psicologico Hato 
nunca a keha of busca compasion. A1 contrario, 
Hato tabata determina cu e lo recupera. 

Entre tanto, American Legion di Lago Colony 
a tende di e situacion di Hato y nan a percura 
pa Hato sigui su tratamento na San Patricio 
Veterans Hospital na San Juan. 

Despues di mas di dos aña y un cantidad di 
operacion na San Patricio, Hato por a bin cas 
atrobe prome cu e sigui su tratamento medico 
na Veterans Hospital di Coral Gables. 

Hato su brasa drechi a keda casi completa- 
mente destrui, pero e ciruhanonan cu hopi 
pasenshi a drecha lo ke cu tabata posibel ainda. 
Naturalmente, cada biaha cu nan traha riba 
Hato tabata otro operacion intrusivo cu tur su 


consecuencianan. 

E weso bou di rudiya di Hato su pia robes a 
kibra na werki, pero pida pa pida e ciruhanon- 
an a logra di saca tur, pero pa hopi aña Hato 
mester a bisti un sapato cu brace di metal cu 
tabata yega te na su rudia pa no pone mucho 
peso riba e weso. E pia a keda casi 3 cm mas 
cortico, pero e sapato tabata compensa p’e 
diferencia. 

Durante tur e operacionnan y tambe durante e 
periodo largo di recuperacion cu a sigui, Hato 
a mustra curashi y forsa di boluntad. 
Solamente un biaha, den mas di 30 opera- 
cion, e dolor y sufrimento tabata asina fuerte 
cu Hato a perde fe y el a roga e ciruhano pa 
corta su pia afo, pero esaki naturalmente no a 
sosode. Siguiendo un plan di terapia fisico cu 
tambe lo dura añanan largo, Hato a mustra 
perseverancia. 

Aunke Hato a keda cu hopi defecto fisico, e no 
a laga esaki stop e di haci deporte atrobe. E no 
a entrega! Basketball, su sport faborito e no 
por a hunga mas, pero na 1949 cu e ekipo di 
Antiyas Hulandes a bay hunga na Guatemala, 
Hato a bay di coach. 

Su otro sport stima, softball, milagrosamente 
el a bolbe hunga. Y el a hung’e bon! 

Pa nos cu a mira Hato drumi den cama pa 
tanto aña, tabata un satisfaccion y alegria pa 
wak con e tabata bati y core e basenan atrobe. 
Un milagro? 

No, esaki tabata resultado di Hato su atitud 
positivo, su lucha duro y tenacidad. 

Tempo e tabata mucha Hato a zeil hopi den 
canoa den Lagoen di Playa, awor el a siña 
“sunfish sailing” y despues di poco tempo, e 
tabata reconoci entre e mihornan na Aruba. 
Apesar cu su brasa tabata hopi destrui, Hato 
a siña bowling y hungando pa Club Caribe y 
pa Esso Club, el a bira un di e top bowlers di 
Aruba. 

El a representa Aruba den varios competencia 
internacional y Club Caribe a reconoce Hato 
pa su contribucionnan n’e club nombrando e 
Miembro Honorario. 

Hato a mustra cu nos nunca mester entrega. Cu 
su esfuersonan enorme el a vence un handicap 
grandi y sobresali compitiendo cu otronan cu 
nunca a sufri adversidad 
Na 1959 Hato a bira miembro di Lodge El Sol 



Hato ta anota careda pa gana e wega! 
Despues di pasa mas di cinco aña den hospital 
na Aruba, Puerto Rico y Coral Gables, Hato cu 
su enorme forsa di boluntad a vence tremendo 
handicap y a bira un deportista atrobe, hungando 
softball y sobre-saliendo den bowling y sunfish 
sailing. 



Hato dilanti di Veterans Hospital San Patricio na 
San Juan, PR prome cu un otro cirugia na su pia. 


Naciente, y despues di su famia, Masoneria a 
bira su di dos amor. 

Te un poco tempo prome cu el a muri, Hato a 
keda activo den su Logia stima. El Sol Naciente 
a reconoce Hato su bon trabou cu miembrecia 
honorario na 2004 y na 2009 Hato a ricibi e 
medaya di 50 aniversario como miembro. 

Como un bon Mason, Hato a mustra rectitud 
incondicional den tur loke e tabata haci; na su 
trabou y cu su amigonan e tabata conoci pa su 
honestidad y su compasion p’esnan di menos 
recurso. 

Hato su grandeza tambe tabata den su inca- 
pacidad di causa daño na ningun persona y su 
disposicion di pordona esnan cu a traicion’e y 
perhudic’e. 

clydeharms@yahoo. com 

G1 Trinidad & Tobago Taekwondo Open 

Záhyon Klabér y Hakeem Lowe a gana medaya di Brons 



DEN fin di siman a tuma lugar e 
G1 Trinidad & Tobago Taekwon- 
do Open y Brazil Taekwondo 
Stichting a participa cu 3 atleta. 
Uno den e categoria di cadet y dos 
den e categoria junioren. 

E G1 Trinidad & Tobago Tae- 
kwondo Open tabata bon bishita 
cu 20 pais cu atletanan di taya cu 
a bin pa bringa pa score punto 
p’e Gran Prix y pa score punto p’e 
Olympiada 2016 tambe. Merca, 
Canada, Haiti, Guatemala, Suri- 
name, Puerto Rico, Nicauragua, 
Guyana, Trinidad & Tobago, 
Jamaica, Honduras, Maracco, y 
Mexico tabata e paisnan cu mas 
a resalta na Trinidad & Tobago. 


Hopi atleta cu ta rib’e rango mun- 
dial entre e 10 nan na mundo 
tabata na Trinidad & Tobago pa 
score punto, asina nos por a mira 
e.o. Maria Espinoza di Mexico y 
Stephen Lampdin di Merca den 
accion, sin conta rib’e otro atleta- 
nan cu a duna un bon bataya. 
Merca so a participa masalmente 
cu masha hopi atleta for di e team 
nacional, atletanan di cada cat- 
egoria. 

Di parti di Brazil Taekwondo 
Stichting Jourdé Klabér no a duna 
mucho di su banda y a perde e 
promer pelea contra di Davyd Ca- 
brera for di Merca cu ta un atleta 
desconoci. Hakeem Lowe a gana 
su promer pelea contra di Nicho- 


las Elliott for di Trinidad & Tobago 
cu un score di 19-4. Hakeem Lowe 
a perde e cuart final contra di Carl 
Nickolas for di Merca. Hakeem 
Lowe kende tabata ganando a bin 
ta haya 9 punto contra cu scop pa 
cabes. Pa ora cu Hakeem Lowe 
kier a reacciona ya tabata hopi 
laat caba y mester a keda satis- 
fecho cu su medaya di Brons. 

Záhyon Klabér cu niun hende a 
spera cu e por a gana e pelea a bin 
ta gana for di Juan Pablo Alvarado 
for di Merca. Juan Pablo Alvarado 
a bin ta pone Záhyon Klabér bou 
di presion for di e promer seconde 
di e pelea buscando su victoria, sin 
spera cu Záhyon Klabér a clabe 
uno pa cabes bayendo ariba 3-0. 


Den e di dos y tercer rond Záhyon 
Klabér a clabe mas scop pa cabes, 
ganando e pelea cu un score di 
12 - 8 . 

Despues Záhyon Klabér a bin topa 
cu Luis Orozco for di Merca cu for 
di e promer seconde a bombardia 
Záhyon Klabér cu scop y Záhyon 
Klabér no tabata sa ta kico a dale. 
Luis Orozco tabata super super 
bon cu su pianan y Záhyon Klabér 
no tabata tin niun oportunidad di 
scapa for di Luis Orozco y mester 
a keda satisfecho cu su medaya 
di Brons. 

Asina e team di Train Hard Fight 
Smart di Brazil Taekwondo Sticht- 
ing a logra dos medaya di Brons 
n’e G1 Trinidad & Tobago Tae- 
kwondo Open. 

A invito 

hungodonan estelor 
di Mojor Leogue 
Boseboll 



"ALL STAR 
CELEBRITY 
BASEBALL" 

PA REAPERTURA 
Dl JOE LAVEIST 


I SPORT 

| PARK 

I Dionon 27, 28 y 
29 di november 
proximo 

I 



ANTONIO “Joselito” Albertsz, coordinador 
di e “Celebrity Baseball Madness” den cual lo 
figura hungadonan di MLB di Merca, ta im- 
presiona cu e facilidad renoba di Joe Laveist 
Sport Park. 

E ta na Aruba den preparacion p’e evento 
grandi di reapertura, programa pa dia 28 di 
november 2015. 

Joselito Albertsz a sigura cu ta despues di 12 
aña cu ta topa atrobe den e mesun facilidad 
y planeando pa organisa e mesun evento, e 
“All Star Celebrity Baseball” anto rib’un veld 
completamente nobo. 

Ya caba e comision organisado a manda no me- 
nos di 35 invitacion na hungadonan estelar di 
baseball, entre otro e beisbolista Dominicano 
Vladimir Carera, kende a hunga baseball major 
league pa mas di 12 aña, e ta retira y tin famia 
bibando na Aruba. 


A invita hungado tambe di Venezuela, Puerto 
Rico, di Merca y hasta for di hungadonan es- 
telar procedente di Corsou hungando Major 
League. 

Ta bon pa enfatisa cu un cantidad di e hunga- 
donan invita ta activo ainda, por lo menos 7 
di nan ta den playoff awor aki y lo haci tur es- 
fuerso pa bini nos isla p’e evento di reapertura 
di Joe Laveist Sport Park. Ta pendiente pa nan 
agenda pa acomoda nos isla riba nan iterinario. 

E hungadonan invita ta procedente di New 
York Yankees, Baltimore Orioles, Los Angeles 
Dodgers, Atlanta Braves, Colorado Rockies, 
etc. Tur ta nombernan grandi y algun cu hasta 
a haci historia e aña aki den Major League 
Baseball. 

Si tur cos sigui rib’e rumbo aki, ta spera di por 
logra atrae por lo menos 15 di e hungadonan 


aki, cu probablemente lo yega Aruba cu algun 
fanatico, famia y nan staf tecnico. 

Tur cos ta mustra cu expectativanan ta masha 
halto pa reapertura di Joe Laveist Sport Park, 
cu un cantidad di evento durante henter fin di 
siman y cu presencia di varios hungado estelar 
di baseball internacional, hunto cu nos propio 
veteranonan den baseball. 

Riba dia 28 di october proximo lo haci e anun- 
cio oficial di e weganan di “All Star Celebrity 
Games”, den cual tur fondo recauda lo bay 
pa Pony League Aruba, pa yuda nan yega na 
ekiponan y pa yuda teamnan participa den 
weganan internacional. 

Ta invita henter Aruba pa ta pendiente pa 
reapertura di Joe Laveist Sport Park, durante 
un fin di siman di eventonan, riba dianan 27, 
28 y 29 di november 2015. 

Porlomentorio mr. Xiomoro Ruiz Moduro: 

Enbes di insisti pa bin un investigacion ta recuri 
na shisheria y redashi pa troce e realidad 



E ta conoci cu e reunion pa ofi- 
cialisa e supervicion financiero 
di CAFT na nos pais no a bay 
sin problema. Un grupo grandi 
a asisti dilanti di Parlamento di 
Aruba pidiendo atencion di e 
Presidente di Parlamento y di 
henter Parlamento riba e entrega 
di e autonomia financiero di nos 
pais y tambe e medidanan cu lo 
keda hancra den e Ley di CAFT 
cu lo afecta pueblo di Aruba, 
segun mr. Xiomara Ruiz Maduro 
(MEP). 


Pero Presidente di Parlamento 
a ignora e peticion pa atende 
cu un grupo di manifestante y a 
consecuencia di esaki a bin esca- 
lacion na unda bentanan a wordo 
kibra y hasta tiro a cay dilanti di 
Parlamento. 

Kico a pasa exactamente dia 
27 di augustus 2015, ningun 
persona por bisa cu exactitud, 
ya cu te caminda nos sa, ningun 
investigacion a tuma lugar cu 
por comproba kico a pasa real- 
mente. Locual si MEP a observa 
ta un monton di acusacion den 
direccion di e manifestantenan, 
presonan politico y ultimo aki 
un carta di lider di fraccion 
di AVP yena cu redashi y 
shisheria pa purba kima, 
lider y fraccion di MEP 
serca e politiconan Hu- 
landes culpando nos di 
e sucedido di 27 augus- 
tus 2015. 


Enbes cu e lider di frac- 
cion di AVP a mustra se- 
riedad y insisti pa bin cu 
un investigacion riba e 
susedido di 27 augustus 
2015, el a baha n’e nivel 
di recuri na shisheria y 
redashi pa troce e reali- 
dad segun e ta cumbini 


blico a keda p’e material y verf 
usa? Ta bon p’e lider di fraccion 
di AVP splica dicon diripiente por 
a pone bentana nobo cu logo di 
shoco na entrada di Parlamento. 
Acaso Presidente di Parlamen- 
to tabata sa di antemano cu e 
glasnan lo wordo kibra? E ta 
remarcabel cu di biaha despues 
di e susedido a circula potret di 
destruccion den Parlamento den 
prensa y Facebook. 

Pero si tiro tabata sali for di e 
porta principal di Parlamento 
ta con e manifestante mes por a 
drenta pa haci destruccion? Ta 
dicon e lider di AVP no ta insisti 
pa investiga si t’e coordinador- 
nan di e Ministernan cu tabatin 
e trappenhal y e cushina di Par- 
lamento domina, mes t’esnan cu 
riba orden di nan Ministernan a 
ocaciona e destruccion den Par- 
lamento? 


Pero ta bisto cu e lider di fraccion 
di AVP enbes di insisti pa inves- 
tiga e hechonan aki cu ta mustra 
riba e stunt politico orchestra 
pa Prome Minister Eman cu 
consentimento di Presi- 
dente di Parlamento, 
a prefera di recuri na 
shisheria y redashi pa 
troce e realidad di kico 
realmente a pasa dia 
27 augustus 2015, se- 
gun mr. Xiomara Ruiz 
Maduro (MEP). 


AVP mas, segun Xiomara Ruiz 
Maduro. 


Ta vigila post di Facebook, 
pero no ta wak film di tiro 
na Parlamento 

E ta masha remarcabel cu e lider 
di fraccion di AVP por a scirbi un 
carta di 11 pagina dirigi na politi- 
conan Hulandes yena cu varios 
post di Facebook di lider di MEP y 
no a inclui den e carta aki e potret 
di e filmacionnan di e tironan cu 
tabata sali for di e porta principal 
di Parlamento di Aruba dirigi riba 
e manifestantenan para pafor. 
Ta con bin cu e lider di AVP no a 
tuma nota cu e informa- 
cion aki tambe ta cir- 
cula riba Facebook? 


E pregunta ta, dicon 
e lider di fraccion di 
AVP no ta insisti 
pa investiga dicon 
a tira riba e pueb- 
lo manifestante? 


Acaso esaki ta un realidad cu AVP 
no kier pa Hulanda y mundo wak 
y cuestiona? 


Investiga stunt politico or- 
chestra pa Prome Minister 
Eman cu consentimento di 
Presidente di Parlamento 

Enbes di haci redashi riba oposi- 
cion e lider di fraccion di AVP 
mester a cuestiona e stunt polit- 
ico orchestra pa Prome Minister 
Eman cu consentimento di Presi- 
dente di Parlamento. Ya cu ni un 
par di ora despues cu a kibra ben- 
tana na Parlamento ata diripiente 
a cuminsa verf e edificio 
completo di Parla- 
mento siendo cu 
e edificio no a 
wordo susha 
y no tabatin 
ni un graffiti 
riba dje. 


Ta unda e 
destaho pu- 

Evelyn Wever-Croes: 

MEP ta cla pa yudabo cu bo formulario di Inkomstenbelasting 2014 


LIDER di MEP, Evelyn Wever-Croes a anun- 
cia cu otro siman na sede di MEP nan lo cum- 
insa cu e campaña pa yuda bo cu bo formulario 
di belasting. 

E fecha y orario lo wordo anuncia ainda. Ta 
importante pa bo cuminsa busca tur bo for- 
mularionan, esta comprobante di entrada y 
di gastonan cu bo por deduci, manera interes 
di banco. Ta bon tambe pa bo tene cuenta cu 
e siguiente consehonan: 

Yiu ta studia den exterior 

Den caso cu bo tin yiu ta studia den exterior, 
bo mester trece un comprobante cu e yiu ta 
inscribi na un universidad den exterior, y e 
gastonan cu abo mes a cubri pe. 

Gasto di Notario 

Den caso cu bo a sera un hipoteca den aña 
2013, of bo a refinancia bo hipoteca, bo por 



deduci e gastonan di Notario. 

Den e casonan aki bo mester trece copia di e 
recibo di Notario. Si bo a cumpra un propie- 
dad, e gastonan ey di Notario no por wordo 
declara. 


lario corectamente y entregu’e 
na tempo” segun Evelyn 
Wever-Croes. 


Seguro di bida 

Gobierno a cambia e ley y actualmente 
solamente por wordo deduci prima 
di seguro di bida cu ta acopla na un 
pensioen. Pues seguro di bida cu ta 
pagabo un suma na final, ya no por 
deduci e primanan mas. 

“Pa ami y mi team ta un placer pa un 
biaha mas por brinda e ayudo aki na 
tur cu mester di ayudo. Paga belast- 
ing ta un deber di nos tur, pero no 
paga belasting dimas si. 

Evita di paga dimas belasting y di 
paga boet dor di yena bo formu- 


A/IEP ta alerta: 

Dwangschrift di belasting saliendo pa loco 

Gobierno ta ehecutando medida # 2 di CAFT 


DEN conferencia di prensa di MEP, a elabora 
riba e tantisimo dwangschrift cu Departa- 
mento di Belasting ta repartiendo. 

MEP a enfatisa cu durante nan bishita den 
bario, a topa tur biaha cu por lo menos 5 caso 
di cobranza cu a caduca. 

Famianan ta hayando hopi cobranza di be- 
lasting. Algo riba su mes hopi preocupante, 
pasobra ya caba hopi di nan no por cubri gas- 
tonan mensual, varios tin debe atrasa di awa y 
coriente, y algun te hasta no tin coriente. Anto 
awor ta worde confronta cu cobranzanan di 
belasting. 

Ta specialmente di mira nos grandinan lucha 
cu e problemanan cu belasting. 

MEP kier alerta tur hende riba un desaroyo 
preocupante: Hopi cobranza a caduca caba y 
no mester worde paga. Esaki por scapa bo hopi 
placa, si bo djis paga tino. Kico bo mester haci? 
Verifica e fecha di e cobranza (“dagtekening”), 
y si desde e fecha ey 5 aña a pasa, e posibilidad 
ta grandi cu e debe a caduca. 

Solamente si desde e fecha di e cobranza e de- 
partamento a tuma accion pa cobra e suma, a 


manda dwangschrift of a pone beslag, ta pone 
cu e debe no a caduca. 

MEP a topa varios caso di debenan a caduca, 
pero tog ta manda dwangschrift. Esey ta paso- 
bra Gobierno ta pone un presion enorme riba 
e departamento pa cobra. 

No lubida cu Gobierno di AVP a priminti CFT 
cu nan lo cobra 81 miyon florin e aña aki cu 
cobransanan atrasa, y asina ta un forma. Pero 
e no ta husto. 

Esaki ta medida # 2 cu CAFT a pone den su 
raport cu Gobierno mester ehecuta. 

KICO PA HACI DEN CASO CU E 
COBRANZA A CADUCA? 

Den caso cu e cobranza a caduca, bo mes- 
ter manda un carta y avisa e departamento 
cu e debe a caduca, y cu bo lo no pag’e. 

Si bo mester di ayudo cu traha 
carta, MEP ta semper dispuesto 
pa yuda. Acudi na sede di MEP 
entrante otro siman pa haci un 
cita y mesora nan ta prepara e 
carta pa bo. Paga belasting ta 


deber di nos tur, pero no paga dimas! 

MEP kier introduci un sistema di belasting mas 
simple, pero mas cu tur mas husto. E maneho 
di Gobierno di AVP aki no ta husto, Aruba 
merece mihor, mucho mihor. 

Servicio pa 
Comunidad 


%|AWiMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Central N.V. 
Pariba di Brug: Aloe N V 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 

Haci mi busca mas tanto pa consola cu pa ser consola; 
mas tanto pa compronde, cu paser comprondi; 
mas tanto pa stima, cu pa ser stima... 
pasobra ta dunando cu nos ta ricibi, 
ta pordonando cu nos ta haya pordon, 
y ta muriendo cu nos lo nace pa bida eterno. 
Amen 



Francisco Edon Jong 

12-10-1939-12-10-2015 


Na nomber di su casa : 
Su yuinan 

Su nietonan: 


Su rumanan: 


Su suegra: 

Su sobrinonan: 


Su sobrinanan: 


Su Swa y cunjanan: 


Hellen Jong 

tlgor Jong 

Edirik, Johaddis Jong 

E.J. Jong 

Kyra Jong 

Rayna Jong 

tJohn Jong 

tRaymond (Poy),Dora Jong 
Jeanne Gauthier - Jong 
Lilian Jong &famia 
Suithbertha (Chibeta) Croes 
Clifton (Kippy) Jong & Famia 
Kenneth Jong 
Watti Chai 
HenkChai &famia 
Henry Chai 
FrankChai 
CydricOduber 
Gini Jong 

Cisca Hernandis &famia 
Marcia Eman- Chai & famia 
Irene Chai &famia 
Millicent Martinus Jong & famia 
Rufo, Beta Croes & famia 
tVictor (Vito) Croes &famia 
Karel, Mary Croes & famia 
Eti, Mario Dirks & famia 
Erna, Doy Kelly & famia 
Edwina Croes & famia 
Rafael,Truda &famia 
Ricky Croes &famia 
Mirto, Dorothy & famia 


Tur primo y primanan comer y comper iha su bisinja y su bon 
amigonan y demas famia; Jong, Croes, Dubero, Chai, Chong, 
Hernandis, Schoppema, Mata,Kelly, Dirks,Bernadina, van Kessel, 
Sew-A-Tjon,Thijsen, Ruiz, Geerman, Croeze, Rojer, Eman, 
Oduber. 


Acto di entiero lo tuma lugar diabierna 16 di October 2015 pa 
2'or pa 4'or di atardi cu un santo sacrificio di Misa na Inmacu- 
lada Concepcion na Santa Cruz Despues pa Santana Catholico 
na Sta.Cruz. 


Ta ricibi condolencia na Aurora Funeral Home, diaranson 14 di 
oktober 2015 for di 7'or pa 9'or di anochi. Nos ta pidi nos 
disculpa si den nos tristeza nos por a lubida un of mas famia. 
Un danki special na Dr.Yolanda Dennert, Wilhelmina Kanker- 
fonds, Lily Prince, Andre, Michella, Lola & Olivia 

Despues di entiero no ta ricibi bishita na cas. 

Señor ta mi wardador, mi'n tin falta di nada, den cunucu di 
yerba berde. E ta pone mi sosega. E ta hiba mi na awa trankil, pa 
mi bolbe haya forza. 

Salmo:23.1 


Cu inmenso tristeza na nos curazon nos ta participa 
fayecimento di: 



Veneranda Gertrudis 
Tromp-Bermudez 

Mihor conoci como" Mamai of Nanachi" 
Viuda di Marcelino (Belin)Tromp 
*15-11-1927 - tl 0-10-2015 


Na nomber di su 

Yiunan: AlexTromp, Maritza y yiu 

Edwin (Jack), RoosjeTromp y yiunan 

tYolandaTromp 

Swinda Tromp y Stanley y 

yiunan na Hulanda 

Ronnie, MarianneTromp y 

yiunan na Hulanda 

Gloria, Hubert Arends y yiunan 

IngridTromp 

Ruby Tromp y yiunan 

Manera Yiu: Martha (Tania) van Rooyen-Werleman 

Nietonan, nietanan, bisanietonan y 
bisanietanan na Aruba y na Hulanda 

Primo y primanan, sobrino y sobrinanan 

Swa: DominicoTromp y esposa Nanita 

Cuña: Ana Maria Thiel-Tromp 

Comer y compernan, amiganan, conocirnan, bisinja y demas 
famianan: Tromp, Bermudez, Cabrera, Arends, Werleman, 
Saarloos, Jonis, van Ypenburg, van Rooyen, Burbano-Chavez, 
Farro, Croes, Geerman,Thiel, Quandus, Jeandor, Eckmeyer, 
Franken, Ridderstap, Ridderstaat, Pimentel, Figaroa, Paesch, 

Ruiz, Kelly, Luidens, Gomez, Garcia, Leest, Donker, Bergrok. 

Ta invita pa asisti na e acto di entiero cu lo tuma lugar riba 
diaranzon 14 oktober 2015 na Misa Sta. Anna na Noord pa 4'or 
di atardi despues saliendo pa Santana Catholico na Noord. E 
restonan mortal di" Veneranda"lo ta reposafordi 2'orden misa. 

Adres pa condolencia: Aurora Funeral Home, diamars 13 
oktober 2015 for di 7'or pa 9'or di anochi. 

Nos kier a pidi nos disculpa si nos por a lubida un of otrofamia 
den nos tristeza. 

Despues di entiero nos no ta ricibi bishita di condolencia na cas. 

Sra. Mathilde Judith 
Tromp-Cardenas 

Mihor conoci como" Mamita of Does" 

*15-03-1940-112-10-2015 

Ta invita pa e acto di entiero cu lo tuma lugar diabierna 16 
oktober 2015 for di 9'or pa 11 'or di mainta na misa Fatima na 
Dakota, despues lo sali pa santana Central di Sabana Basora. 

Adres pa condolencia Aurora Funeral Home, diahuebs 15 
oktober for di 7'or pa 9'or di anochi. 


"Lucha e bon lucha di fe; gara e bida eterno pa kual bo a wordo 
yamá, i bo a duna e bon testimonio den presencia di hopi 
testigo" 

1 Timoteo 6:12 

Cu inmenso tristesa den nos curazon, nos ta anuncia 
fayecimento cristianamente di: 

Gradicimento 


Na nomber di su rumannan y demas famia nos kier a expresa 
nos mas sincero gratitud na tur famia, amigo y conocirnan cu a 
compaña nos di un manera of otro y a duna nos e sosten 
durante fayecimento y entiero di nos defunto stima; 



FELICIANO DOMINICO KOCK 

Un danki special na tur esnan cu a bishite y a puntra pe den 
temporada di su emfermedad. Na su amigo Oscar cu a hibe na 
su afspraknan di dokter, na Horacio Oduber Hospital y tur 
enfermero y dokter cu a atende, especialmente dokter Casares. 
Danki tambe na Aurora Funeral Home pa nan atencion y bon 
servicio. 


Stichting MUSICA 
a presenta su Financieel 
Rapport di "Aruba Caiso 
& Soca Monarch 2015" 
na su musiconan 


DIALUNA, 12 di october na Club POVA, 
Stichting MUSICA a tene un reunion cu 
musiconan na unda a presenta nan Finan- 
cieel Rapport. 

Compania renombra administrativo PLUS 
ACCOUNTANT tambe tabata presente. 
Sr. Croes propretario y registered ac- 
countant a presenta y duna un splicacion 
amplio na tur musico encuanto esaki. 
Como invitado special di e anochi aki, 
tabata presente Presidente di AMAC, Sr. 
Feco Gomes di Corsou. 

Sr. Feco a elabora con asocacion di musico 
y artistanan di Corsou ta funciona y tambe 
a extende nan respaldo completo tanto na 
Stichting MUSICA y tur musico y artista 
nan di Aruba. 

Mr. Gomes a expresa cu ta boga pa pronto 


Aruba por keda cla cu e oprichting di 
AMAA y cu esaki por cuminsa opera y 
ta premira caba con e islanan, Aruba - 
Boneiro - Corsou y hasta menciona St. 
Maarten lo por uni forza pa traha hunto 
na bienestar di nos musiconan y artis- 
tanan. 

Presidente di Stichting MUSICA Sr. Clyde 
Burke a duna amplio splicacion con Stich- 
ting MUSICA a funciona desde 2013 y lo 
keda traha duro pa jega na metanan cu a 
wordo stipula for di inicio di e Stichting. 
Apone enfasis riba continuacion di Aruba 
Caiso & Soca Monarch bou di nan maneho 
y e trabao nan cu ta wordo haci pa yega 
na formacion di AMAA cu lo cubri tur 
otro ramo di musiconan Arubiano y mu- 
siconan biba na Aruba. 

E reunion tabata masha 
interesante y tabatin bon 
opinion di tur esnan pre- 
sente cu tambe a respalda 
Stichting Musica cu ta 
trahando na bienestar pa 
tur musico. 

Tambe a duna un update 
di con MUSICA ta prepara 
pa Caiso & Soca Monarch 
2016, a splica cu tin hopi 
trabao andando y hopi 
pa concretiza ainda pero 
lo tene su musiconan na 
haltura. 

Stichting MUSICA ta 
gradici cada un cu tabata 
presente y a duna nan 
respaldo na Stichting MU- 
SICAy tambe kier a gradici 
Sr.Feco Gomes pa su pres- 
tigioso tempo y cu for di 
inicio semper a duna Stich- 
ting MUSICA tur sosten 
pa logra nan metanan y 
proyectonan di futuro. 





- 

"Señor ta mi wardador,mi'n tin falta di nada 
Den cunucu di yerba berde e ta pone mi sosega 
E ta hiba mi na awa trankil, 

Pa mi bolbe haya forza". 

Cu inmenso tristesa den nos curazon, pero conforme cu e 
boluntad di Dios nos ta anuncia fayecimento di. 



Clementina Gustina Berkel 

Mihor conoci como"Tina ofTintin" 
^26-03-1926 - tl 1 -10-2015 


Ta invita pa e acto di cremashon cu lo tuma lugar 
diasabra 17 oktober 2015 for di 9'or pa 11 'ox di 
mainta na Aurora Funeral Home. 

Curso 

Pensa 

positivo 


CU sumo placer Brahma Kumaris Aruba ta organisa un curso di Pensa positivo. 

E curso aki lo cuminsa diasabra awor, 17 october den sentro di Brama Kumaris cu ta 
keda na St. Cruz 113, banda di Kenro Jewelers pa 6.00-7.30pm. 

E curso ta consisti di 4 sesion cu lo ta rib’e dianan: 17, 24, 31 october y termina riba 7 
november. 

E topiconan cu lo ser trata durante di e curso ta: 

Kico ta pensamentonan y di unda nan ta bini? 

Con personalidad ta ser crea? 

Con habitonan ta ser crea y con nos por libera nos mes di mal habitonan? 

E balanse den nos mes y e 8 podernan mental. 

Tur e diferente topiconan lo ser brinda den un forma interactivo por medio di tareanan. 
Pensa positivo ta un di e diferente cursonan cu Brama Kumaris World Spiritual organ- 
isation sa organisa pa comunidad. 

Tur curso di Brama Kumaris ta liber di costo. 


Glenbert Croes (MEP) 

"Beneficio di 
reapertura di 
refineria ta pa 
pueblo completo 
y no pa un grupo 
selecta" 


“NOS ta contento di a mira Min- 
ister Mike de Meza reuniendo cu 
compania y contratistanan rela- 
ciona cu reapertura di refineria. 

E lucha cu partido MEP a hiba pa 
logra reapertura di refineria ta 
pa nos sigura cu tur nos yiunan 
di tera cu tabata traha pa Valero, 
Coastal of E1 Paso y tur esnan cu 
ta laborando afo haya trabao bek 
den e refineria. 

E contratistanan cu a stop di op- 



* soOTta sau 


grupo selecta paso nan lo ta amigo 
di Minister o Gobierno. 

Netamente p’e motibo aki Glen- 
bert Croes ta bisa di lo kier manda 
un mensahe pa tur esnan cu a 
labora den e refineria. 


“E refineria ta habri pa bosonan 
por bay gana boso pan bek y yuda 
progreso den boso famia. Nos no 
mester lubida cu banda di e hecho 
cu e ta bay yuda nos economia y 
comercio e esencia ta cu e refineria 
ta wordo habri pa yuda nos digno 
pueblo complete”. 


era y esnan cu a 
bay falliet mester 
ta alerta cu e re- 
fineria ta bay wor- 
do habri pa boso tur. Nos mes- 
ter percura pa tur e gruponan 
aki haya e oportunidad bek pa 
nan por traha riba nan pais”, 
segun Glenbert Croes (MEP). 


E beneficio di e reapertura di re- 
fineria ta pa tur grupo y no cierto 




Registra awo! 

Manda bo e-mail na 
noticia@awemainta.com 

La Quinta Beach Resort a 
organisa un Health Day 

Cu Bus di Solud presente 



DIALUNA ultimo La Quinta Beach Resort 
tabatin e honor di tin e Bus di Salud di bishita. 
Aki tur empleadonan di La Quinta tabatin 
oportunidad di check nan peso, haltura, pre- 
cion y cholesterol. 

Rib’e dia aki empleyadonan di La Quinta Beach 
Resort a haya oportunidad di haya un check 
up tuma personalmente dor di e docter di Bus 
di Salud. Aki depende di nan resultado a ricibi 
diferente tips pa biba un bida mas saludabel. 


Prome siman di december docter di Bus di 
Salud lo bin bishita La Quinta un biaha mas 
p’asina presenta e resultadonan y asina duna 
staff completo un recommendation. 

Gerencia di La Quinta ta gradici IraidaThijzen 
y Charlene Geerman di IBISA p’e tremendo 
cooperacion pa asina yuda realisa e proyecto 
aki. 

“Nos ta spera otro hotelnan como tambe com- 
panianan local tuma e iniciativa aki”: Sra. Ika 


Arends a bisa. “Nos empleadonan ta traha 6 
dia pa siman y riba nan dia liber nos no ta kere 
cu nan lo kier ta sinta na docter. Pesey nos a 
trece e Bus di Salud serca nan p’asina nan por 
haci nan checkup. Al final t’e empleado como 
tambe La Quinta ta benificia di esaki”. 

Banda di esaki La Quinta Beach Resort tin 
mucho mas planea pa su empleado nan como 
tambe pa nan guests p’asina yuda y stimula un 
bida mas saludabel. 

































